**6. การจอง การจำหน่าย และการจัดสรร**

ผู้จัดการการจัดจำหน่ายและรับประกันการจำหน่ายขอสงวนสิทธิในการเปลี่ยนแปลงรายละเอียดวิธีการจองซื้อหลักทรัพย์และวิธีการจัดสรรหลักทรัพย์ตามที่ระบุไว้ในเอกสารฉบับนี้ตามความเหมาะสม ในกรณีที่เกิดปัญหา อุปสรรคหรือข้อจำกัดในการดำเนินการ ทั้งนี้ เพื่ออำนวยความสะดวกให้แก่นักลงทุน และเพื่อให้การเสนอขายหุ้นสามัญครั้งนี้ประสบความสำเร็จ

**6.1 วิธีการเสนอขายหลักทรัพย์**

การเสนอขายหุ้นสามัญครั้งนี้จะเสนอขายผ่านผู้จัดจำหน่ายหลักทรัพย์ตามที่ระบุไว้ในข้อ 6.2

**6.2 ผู้จัดจำหน่ายหลักทรัพย์**

**6.2.1 ผู้จัดการการจัดจำหน่ายและรับประกันการจำหน่าย**

**บริษัทหลักทรัพย์ กสิกรไทย จำกัด (มหาชน)**

ชั้น 1, 3, 11 และ 19 อาคารธนาคารกสิกรไทย

เลขที่ 400/22 ถนนพหลโยธิน แขวงสามเสนใน

เขตพญาไท กรุงเทพฯ 10400

โทรศัพท์ 0-2696-0000

โทรสาร 0-2696-0099

**6.2.2 ผู้จัดจำหน่ายและรับประกันการจำหน่าย**

* 1. **บริษัทหลักทรัพย์ ดีบีเอส วิคเคอร์ส (ประเทศไทย) จำกัด**

989 อาคารสยามพิวรรธน์ทาวเวอร์

ชั้น 9,14-15 ถนนพระราม 1 เขตปทุมวัน กรุงเทพฯ 10330

โทรศัพท์ 0-2657-7000

โทรสาร 0-2657-7777

* 1. **บริษัทหลักทรัพย์ ทรีนีตี้ จำกัด**

179 อาคารบางกอกซิตี้ทาวเวอร์ ชั้น 25 - 26 และ 29

ถนนสาทรใต้ แขวงทุ่งมหาเมฆ เขตสาทร กรุงเทพฯ 10120

โทรศัพท์ 0-2343-9500, 0-2801-9100

โทรสาร 0-2801-9399

**6.3 เงื่อนไข และค่าตอบแทนในการจัดจำหน่ายหลักทรัพย์**

**6.3.1 เงื่อนไขในการจัดจำหน่ายหุ้นสามัญ**

บริษัทฯ ตกลงมอบหมายให้ผู้จัดจำหน่ายหลักทรัพย์ตามที่ระบุไว้ในข้อ 6.2 เป็นผู้ดำเนินการจัดจำหน่ายหุ้นสามัญของบริษัทฯ ซึ่งจะเสนอขายต่อประชาชนจำนวน 75,000,000 หุ้น ในราคาหุ้นละ16.0 บาท ตามสัดส่วนการจัดสรรตามที่ปรากฏในข้อ 1.2 โดยผู้จัดจำหน่ายหลักทรัพย์มีข้อตกลงยอมรับประกันการจำหน่ายหุ้นประเภทรับประกันผลการจำหน่ายอย่างแน่นอน (Firm Underwriting) ทั้งนี้รายละเอียดให้เป็นไปตามสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement) ผู้จัดการการจัดจำหน่ายและรับประกันการจำหน่ายมีสิทธิยกเลิกการจำหน่ายหุ้นสามัญในครั้งนี้ เมื่อเกิดเหตุการณ์ต่างๆ ตามที่กำหนดไว้ในสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement) ซึ่งรวมถึงเหตุการณ์ดังต่อไปนี้

(ก) เมื่อบริษัทฯ ไม่สามารถปฏิบัติตามเงื่อนไขใดๆ ที่กำหนดไว้ในสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement)

(ข) เมื่อเกิดเหตุสุดวิสัย การเปลี่ยนแปลงอย่างมีนัยสำคัญทางด้านการเงิน เศรษฐกิจ หรือการเมืองทั้งในประเทศและต่างประเทศ หรือการเปลี่ยนแปลงอย่างมีนัยสำคัญในธุรกิจหรือการดำเนินงานของบริษัทฯ ที่อาจมีผลกระทบต่อการจัดจำหน่ายหลักทรัพย์ในครั้งนี้

(ค) เมื่อมีการยกเลิกสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement) หรือ

(ง) เมื่อมีเหตุที่ทำให้สำนักงาน ก.ล.ต. หรือหน่วยงานราชการอื่นสั่งระงับหรือหยุดการเสนอขายหลักทรัพย์ หรือมีเหตุการณ์ใดที่ทำให้ไม่สามารถส่งมอบหลักทรัพย์ที่เสนอขายได้

ทั้งนี้ รายละเอียดและเงื่อนไขในการยกเลิกการเสนอขายหุ้นสามัญและการจัดจำหน่ายหุ้นสามัญดังกล่าวข้างต้นจะเป็นไปตามรายละเอียดและเงื่อนไขที่จะกำหนดไว้ในสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement)

ในกรณีที่ผู้จัดการการจัดจำหน่ายและรับประกันการจำหน่ายยกเลิกการเสนอขายหรือการจัดจำหน่ายหุ้นในครั้งนี้จากเหตุในข้อ (ก) - (ง) ข้างต้น หรือเหตุอื่นที่ระบุไว้ในสัญญาแต่งตั้งผู้จัดจำหน่ายและรับประกันการจำหน่าย (Underwriting Agreement) ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายแต่ละรายจะดำเนินการคืนเงินค่าจองซื้อทั้งจำนวนให้แก่ผู้จองซื้อแต่ละรายที่จองซื้อหุ้นสามัญในส่วนของตน ตามรายละเอียดที่ระบุไว้ในข้อ 6.9

**6.3.2 ค่าตอบแทนในการจัดจำหน่ายหุ้นสามัญ**

บริษัทฯ และผู้ถือหุ้นเดิมที่ขายหุ้นในครั้งนี้ ตกลงจ่ายค่าตอบแทนในการจัดจำหน่ายและรับประกันการจำหน่าย ให้แก่ผู้จัดจำหน่ายหลักทรัพย์ตามที่ระบุไว้ในข้อ 6.2 (ไม่รวมภาษีมูลค่าเพิ่ม) รวมเป็นเงินทั้งสิ้นไม่เกิน 26,800,000 บาท โดยการชำระเงินดังกล่าวจะเป็นไปตามวิธีการที่ผู้จัดจำหน่ายหลักทรัพย์ตกลงกับบริษัทฯ และผู้ถือหุ้นเดิมที่ขายหุ้นในครั้งนี้ภายใต้สัญญาแต่งตั้งผู้จัดจำหน่ายและรับประกันการจำหน่าย (Underwriting Agreement)

**6.3.3 ประมาณการจำนวนเงินค่าหุ้นสามัญที่บริษัทฯ จะได้รับ**

(1) ประมาณการจำนวนเงินค่าหุ้นสามัญที่บริษัทฯ จะได้รับ (ไม่รวมภาษีมูลค่าเพิ่ม)

หุ้นสามัญเพิ่มทุนจำนวน 37,500,000 หุ้นในราคาหุ้นละ 16.0 บาท 600,000,000 บาท

หัก ค่าใช้จ่ายในการเสนอขายหุ้นสามัญ 18,766,711 บาท

จำนวนเงินค่าหุ้นสามัญที่บริษัทฯ จะได้รับ 581,233,289 บาท

จำนวนเงินค่าหุ้นสามัญที่บริษัทฯ จะได้รับต่อหุ้น 15.5 บาท

(2) ประมาณการจำนวนเงินค่าหุ้นสามัญที่ผู้ถือหุ้นเดิมที่ขายหุ้นในครั้งนี้จะได้รับ (ไม่รวมภาษีมูลค่าเพิ่ม)

หุ้นสามัญเพิ่มทุนจำนวน 37,500,000 หุ้นในราคาหุ้นละ 16.0 บาท 600,000,000 บาท

หัก ค่าใช้จ่ายในการเสนอขายหุ้นสามัญ 14,880,000 บาท

จำนวนเงินค่าหุ้นสามัญที่ผู้ถือหุ้นเดิมจะได้รับ 585,120,000 บาท

จำนวนเงินค่าหุ้นสามัญที่ผู้ถือหุ้นเดิมจะได้รับต่อหุ้น 15.6 บาท

**6.4 ประมาณการค่าใช้จ่ายในการเสนอขายหลักทรัพย์** 1

ประมาณค่าใช้จ่ายในการเสนอขายหลักทรัพย์ของบริษัทฯ

ค่าธรรมเนียมคำขออนุญาตเสนอขายหุ้นสามัญของบริษัทฯ 50,000 บาท

ค่าธรรมเนียมการยื่นคำขอให้รับหุ้นสามัญเป็นหลักทรัพย์จดทะเบียน 50,000 บาท

ค่าธรรมเนียมการยื่นแบบแสดงรายการข้อมูลการเสนอขายหุ้นสามัญ 480,000 บาท

ค่าธรรมเนียมแรกเข้าในการเป็นหลักทรัพย์จดทะเบียน2 150,000 บาท

ค่าธรรมเนียมการจดทะเบียนเพิ่มทุนชำระแล้ว 250,000 บาท

ค่าธรรมเนียมการจัดจำหน่ายและรับประกันการจำหน่าย 12,400,000 บาท

ค่าใช้จ่ายอื่นๆ 3 5,386,711 บาท

**รวมค่าใช้จ่ายทั้งสิ้น**  **18,766,711** **บาท**

ประมาณค่าใช้จ่ายในการเสนอขายหลักทรัพย์ของผู้ถือหุ้นเดิมที่ขายหุ้นในครั้งนี้

ค่าธรรมเนียมการยื่นแบบแสดงรายการข้อมูลการเสนอขายหุ้นสามัญ 480,000 บาท

ค่าธรรมเนียมการจัดจำหน่ายและรับประกันการจำหน่าย 14,400,000 บาท

ค่าใช้จ่ายอื่นๆ 3 - บาท

**รวมค่าใช้จ่ายทั้งสิ้น**  **14,880,000** **บาท**

หมายเหตุ : 1 ค่าใช้จ่ายข้างต้นไม่รวมภาษีมูลค่าเพิ่ม

 2 ไม่รวมค่าธรรมเนียมรายปี

 3 ค่าใช้จ่ายอื่นๆ รวมถึง ค่าที่ปรึกษาทางการเงิน ค่าที่ปรึกษากฎหมาย ค่าโฆษณาประชาสัมพันธ์ ค่าพิมพ์หนังสือชี้ชวน ใบจองซื้อหุ้น และเอกสารอื่นๆ เป็นต้น

**6.5 วิธีการขอรับหนังสือชี้ชวนและใบจองซื้อหลักทรัพย์**

*สำหรับผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2*

สามารถติดต่อขอรับหนังสือชี้ชวนและใบจองซื้อหุ้นสามัญได้ที่สำนักงานของผู้จัดจำหน่ายหลักทรัพย์ ตามที่ระบุไว้ในข้อ 6.2 ตั้งแต่เวลา 9.00 น. - 16.00 น. ของวันที่ 21, 22 และ 23 พฤศจิกายน 2559

*สำหรับนักลงทุนสถาบัน*

สามารถติดต่อขอรับหนังสือชี้ชวนและใบจองซื้อหุ้นสามัญได้ที่สำนักงานของผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ตั้งแต่เวลา 9.00 น. - 16.00 น. ของวันที่ 21, 22 และ 23 พฤศจิกายน 2559

*สำหรับผู้มีอุปการคุณของบริษัทฯ*

สามารถติดต่อขอรับหนังสือชี้ชวนและใบจองซื้อหุ้นสามัญได้ที่สำนักงานของผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ตั้งแต่เวลา 9.00 น. - 16.00 น. ของวันที่ 21, 22 และ 23 พฤศจิกายน 2559

ทั้งนี้ ผู้ลงทุนสามารถดาวน์โหลด (Download) หนังสือชี้ชวนซึ่งมีข้อมูลไม่แตกต่างจากหนังสือชี้ชวนที่ยื่นต่อสำนักงานคณะกรรมการกำกับหลักทรัพย์และตลาดหลักทรัพย์จากเว็บไซต์ของสำนักงาน ก.ล.ต. ที่ www.sec.or.th เพื่อศึกษารายละเอียดการเสนอขายหุ้นสามัญครั้งนี้ได้ก่อนทำการจองซื้อหุ้นสามัญ

**6.6 วิธีการจัดสรรหลักทรัพย์**

การจัดสรรหุ้นสามัญที่เสนอขายในครั้งนี้ แบ่งเป็นการจัดสรร 3 ส่วน ตามรายละเอียดในข้อ 1.2 ได้แก่ (1) ผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 (2) นักลงทุนสถาบัน (3) ผู้มีอุปการคุณของบริษัทฯ ผ่านผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่าย

การเสนอขายหุ้นในครั้งนี้ มิได้เป็นการเสนอขายต่อนักลงทุนรายย่อยหรือประชาชนเป็นการทั่วไป เนื่องจากความต้องการซื้อจากกลุ่มบุคคลข้างต้นเพียงพอต่อมูลค่ารวมของหุ้นที่เสนอขายในครั้งนี้แล้ว และสามารถกระจายหุ้นในวงกว้างได้อย่างเพียงพอ

นอกจากนี้ การจัดสรรหุ้นสามัญโดยผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่าย จะอยู่ภายใต้เกณฑ์ดังนี้

1. ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายจะไม่จัดสรรหุ้นสามัญที่เสนอขายให้แก่ตนเอง ผู้จัดจำหน่ายหุ้นที่ร่วมจัดจำหน่าย กรรมการ ผู้บริหาร ผู้ถือหุ้นรายใหญ่ ผู้มีอำนาจควบคุม บริษัทใหญ่ บริษัทย่อยของตนเอง หรือของผู้จัดจำหน่ายหุ้นที่ร่วมจัดจำหน่าย และผู้ที่เกี่ยวข้อง รวมถึงกองทุนรวมที่มีลักษณะที่ผู้จัดการการจัดจำหน่ายและรับประกันการจำหน่าย และผู้จัดจำหน่ายและรับประกันการจำหน่ายถูกห้ามมิให้จัดสรรหลักทรัพย์ให้ ตลอดจนบุคคลที่บริษัทฯ ถูกห้ามมิให้จัดสรรหลักทรัพย์ให้ เว้นแต่เป็นการจัดสรรหุ้นที่เหลือจากการจองซื้อของผู้จองซื้อทั้งหมด รวมทั้งจะไม่จัดสรรหุ้นให้กับบริษัทย่อยของบริษัทฯ ทั้งนี้ เป็นไปตามรายละเอียดที่กำหนดไว้ในประกาศคณะกรรมการกำกับตลาดทุนที่ ทธ. 27/2559 เรื่อง หลักเกณฑ์ เงื่อนไข และวิธีการในการจัดจำหน่ายหลักทรัพย์ ลงวันที่ 8 กรกฎาคม 2559 (รวมทั้งที่ได้มีการแก้ไขเพิ่มเติม) และประกาศคณะกรรมการกำกับตลาดทุน ที่ ทจ. 40/2557 เรื่อง การจำหน่ายหลักทรัพย์ที่ออกใหม่ประเภทหุ้น และใบสำคัญแสดงสิทธิที่จะซื้อหุ้น ของบริษัทที่ออกตราสารทุน ลงวันที่ 7 พฤศจิกายน 2557 (รวมถึงที่มีการแก้ไขเพิ่มเติม) เว้นแต่เป็นการจัดสรรตามกรณี และไม่เกินจำนวนที่ได้รับการยกเว้นตามที่กำหนดในประกาศคณะกรรมการกำกับตลาดทุนที่ ทธ. 27/2559 เรื่อง หลักเกณฑ์ เงื่อนไข และวิธีการในการจัดจำหน่ายหลักทรัพย์ ฉบับลงวันที่ 8 กรกฎาคม 2559

2. ผู้จัดการการจัดจำหน่ายและรับประกันการจำหน่ายขอสงวนสิทธิที่จะใช้ดุลยพินิจเปลี่ยนแปลงจำนวนหุ้นสามัญที่จัดสรรให้แก่นักลงทุนในแต่ละประเภท เช่น อาจพิจารณาจัดสรรให้แก่ผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 เพิ่มเติม หากพิจารณาแล้วเห็นว่ามีหุ้นสามัญเหลือจากการจัดสรรในส่วนของนักลงทุนสถาบัน หรือในกรณีกลับกันอาจพิจารณาจัดสรรให้นักลงทุนสถาบันเพิ่มเติม หากพิจารณาแล้วเห็นว่ามีหุ้นสามัญเหลือจากการจัดสรรให้ส่วนของผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 เป็นต้น ทั้งนี้ เพื่อให้การเสนอขายหุ้นสามัญครั้งนี้ประสบความสำเร็จ

3. ภายหลังจากการปิดรับจองซื้อหุ้นสามัญสำหรับผู้จองซื้อในแต่ละประเภท ผู้จัดการการจัดจำหน่ายและรับประกันการจำหน่ายอาจพิจารณาขยายระยะเวลาการจองซื้อหุ้นสามัญสำหรับผู้จองซื้อประเภทใดประเภทหนึ่ง หรือเปลี่ยนแปลงจำนวนหุ้นสามัญที่จัดสรรให้แก่นักลงทุนประเภทใดประเภทหนึ่ง เช่น หากพบว่ามีหุ้นสามัญเหลือจากการจัดสรรในส่วนผู้มีอุปการคุณของบริษัทฯ แต่มีผู้สนใจจองซื้อหุ้นสามัญเกินกว่าจำนวนที่จะจัดสรรสำหรับส่วนของผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 หรือนักลงทุนสถาบัน เป็นต้น ทั้งนี้ การดำเนินการดังกล่าวจะอยู่ภายใต้ดุลยพินิจของผู้จัดการการจัดจำหน่ายและรับประกันการจำหน่ายแต่เพียงผู้เดียว โดยปฏิบัติตามกฎเกณฑ์ที่เกี่ยวข้อง และจะต้องดำเนินการแจ้งข่าวให้นักลงทุนที่เกี่ยวข้องได้ทราบโดยทั่วกัน ทางสื่อต่างๆ ที่เหมาะสมต่อไป

4. การจัดสรรหุ้นสามัญในครั้งนี้เป็นการปฏิบัติเพื่อให้สอดคล้องกับคุณสมบัติที่กำหนดตามข้อ 4 (3) เรื่อง การกระจายการถือหุ้นรายย่อยภายใต้ข้อบังคับตลาดหลักทรัพย์แห่งประเทศไทย เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558 ลงวันที่ 11 พฤษภาคม พ.ศ.2558 (รวมทั้งที่มีการแก้ไขเพิ่มเติม)

**6.6.1 วิธีจัดสรรหุ้นสามัญให้แก่ผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2**

การจัดสรรหุ้นสามัญให้แก่ผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 ให้อยู่ในดุลยพินิจของผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายแต่ละรายตามที่ระบุไว้ในข้อ 6.2.1 และข้อ 6.2.2 โดยจะทำการจัดสรรหุ้นสามัญให้แก่ผู้ที่เป็นลูกค้าหรือคาดว่าจะเป็นลูกค้าของผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย หรือผู้มีความสัมพันธ์ทางธุรกิจก่อน จึงจัดสรรแก่บุคคลอื่นๆ ต่อไป โดยจะจัดสรรให้แก่บุคคลใด และ/หรือ ในจำนวนมากน้อยเท่าใดก็ได้ หรือจะปฏิเสธการจัดสรรหุ้นสามัญให้แก่บุคคลใดก็ได้ ทั้งนี้จำนวนหุ้นที่จัดสรรให้แก่ผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 จะมีจำนวนขั้นต่ำ 1,000 หุ้น และเพิ่มเป็นจำนวนทวีคูณของ 100 หุ้น

หากยอดการจองซื้อหุ้นสามัญของผู้จองในส่วนของผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 ครบตามจำนวนที่กำหนดแล้ว ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายแต่ละรายตามที่ระบุไว้ในข้อ 6.2.1 และ 6.2.2 ขอสงวนสิทธิในการปิดรับจองซื้อหุ้นสามัญของผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 ก่อนครบกำหนดระยะเวลาการจองซื้อ

**6.6.2 วิธีจัดสรรหุ้นสามัญให้แก่นักลงทุนสถาบัน**

การจัดสรรหุ้นสามัญให้แก่นักลงทุนสถาบัน ให้อยู่ในดุลยพินิจของผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 โดยจะทำการจัดสรรหุ้นสามัญให้แก่บุคคลใด และ/หรือ ในจำนวนมากน้อยเท่าใดก็ได้ หรือจะปฏิเสธการจัดสรรหุ้นสามัญให้แก่บุคคลใดก็ได้ ทั้งนี้ จำนวนหุ้นที่จัดสรรให้แก่นักลงทุนสถาบันทั่วไปจะมีจำนวนขั้นต่ำ 1,000 หุ้น และเพิ่มเป็นจำนวนทวีคูณของ 100 หุ้น

หากยอดการจองซื้อหุ้นสามัญครบตามจำนวนที่กำหนดแล้ว ผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 ขอสงวนสิทธิในการปิดรับจองซื้อหุ้นสามัญก่อนครบกำหนดระยะเวลาการจองซื้อ

**6.6.3 วิธีจัดสรรหุ้นสามัญให้แก่ผู้มีอุปการคุณของบริษัทฯ**

การจัดสรรหุ้นสามัญให้แก่ผู้มีอุปการคุณของบริษัทฯ ให้อยู่ในดุลยพินิจของประธานเจ้าหน้าที่บริหารของบริษัทฯ หรือบุคคลที่คณะกรรมการบริษัทฯ ได้มอบหมาย โดยจะทำการจัดสรรหุ้นสามัญให้แก่บุคคลใด และ/หรือในจำนวนมากน้อยเท่าใดก็ได้ หรือจะปฏิเสธการจัดสรรหุ้นสามัญให้แก่บุคคลใดก็ได้ โดยจำนวนหุ้นที่จัดสรรให้แก่ผู้มีอุปการคุณของบริษัทฯ จะมีจำนวนขั้นต่ำ 1,000 หุ้น และเพิ่มเป็นจำนวนทวีคูณของ 100 หุ้น และหากปรากฏว่ายังมีจำนวนหุ้นสามัญคงเหลือภายหลังการจัดสรรให้แก่ผู้มีอุปการคุณของบริษัทฯ ข้างต้น ผู้จัดการการจัดจำหน่ายและรับประกันการจำหน่ายอาจพิจารณาจัดสรรจำนวนหุ้นสามัญคงเหลือดังกล่าวให้แก่นักลงทุนสถาบัน หรือผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 เพิ่มเติม

**6.7 วันและวิธีการจอง และการชำระเงินค่าจองซื้อหุ้นสามัญ**

**6.7.1 สำหรับผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2**

ผู้จองซื้อที่เป็นผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 จะต้องปฏิบัติตามวิธีการดังต่อไปนี้

(ก) ผู้จองซื้อจะต้องจองซื้อหุ้นสามัญขั้นต่ำจำนวน 1,000 หุ้น และจะต้องเพิ่มเป็นทวีคูณของ 100 หุ้น โดยผู้จองซื้อต้องกรอกรายละเอียดการจองซื้อในใบจองซื้อให้ถูกต้องครบถ้วนและชัดเจนพร้อมลงลายมือชื่อ หากผู้จองซื้อเป็นนิติบุคคลจะต้องลงนามโดยผู้มีอำนาจลงนามของนิติบุคคลนั้นพร้อมประทับตราสำคัญของบริษัท (ถ้ามี) และแนบเอกสารประกอบการจองซื้อดังต่อไปนี้

- ผู้จองซื้อประเภทบุคคลธรรมดาสัญชาติไทย: สำเนาบัตรประจำตัวประชาชนที่ยังไม่หมดอายุ และลงนามรับรองสำเนาถูกต้อง หรือในกรณีที่ไม่มีบัตรประจำตัวประชาชน ให้แนบสำเนาเอกสารทางราชการอื่นที่มีเลขประจำตัวประชาชน ที่ยังไม่หมดอายุ และสำเนาทะเบียนบ้านหน้าที่มีเลขประจำตัวประชาชน พร้อมทั้งลงนามรับรองสำเนาถูกต้อง (กรณีผู้จองซื้อเป็นผู้เยาว์ที่ยังไม่มีบัตรประจำตัวประชาชน จะต้องแนบสำเนาบัตรประจำตัวประชาชนที่ยังไม่หมดอายุของผู้ใช้อำนาจปกครอง (บิดา/มารดา) หรือผู้ปกครองตามกฎหมาย และสำเนาทะเบียนบ้านที่ผู้เยาว์อาศัยอยู่ พร้อมให้ผู้ปกครองลงนามรับรองสำเนาถูกต้อง รวมทั้งหลักฐานที่แสดงว่าสามารถจองซื้อหุ้นได้ถูกต้องตามกฎหมาย หรือ กรณีผู้จองซื้อเป็นผู้เยาว์ที่มีบัตรประจำตัวประชาชน จะต้องแนบสำเนาบัตรประจำตัวประชาชนที่ยังไม่หมดอายุ ของผู้เยาว์และของผู้ใช้อำนาจปกครอง (บิดา/มารดา) หรือผู้ปกครองตามกฎหมาย และสำเนาทะเบียนบ้านที่ผู้เยาว์อาศัยอยู่ พร้อมให้ผู้ปกครองลงนามรับรองสำเนาถูกต้อง) รวมทั้งหลักฐานที่แสดงว่าสามารถจองซื้อหุ้นได้ถูกต้องตามกฎหมาย

- ผู้จองซื้อประเภทบุคคลธรรมดาสัญชาติต่างด้าว: สำเนาใบต่างด้าวหรือหนังสือเดินทางที่ยังไม่หมดอายุ พร้อมลงนามรับรองสำเนาถูกต้อง (กรณีผู้จองซื้อเป็นผู้เยาว์จะต้องแนบหลักฐานที่แสดงว่าสามารถจองซื้อหุ้นได้ถูกต้องตามกฎหมาย)

- ผู้จองซื้อประเภทนิติบุคคลที่จดทะเบียนในประเทศไทย: สำเนาหนังสือรับรองนิติบุคคลที่ออกโดยกระทรวงพาณิชย์อายุไม่เกิน 6 เดือน ก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) และแนบสำเนาบัตรประจำตัวประชาชน สำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง

- ผู้จองซื้อประเภทนิติบุคคลที่จดทะเบียนในต่างประเทศ: สำเนาหนังสือสำคัญการจัดตั้งบริษัท (Certificate of Incorporation) หรือหนังสือแสดงความเป็นนิติบุคคล (Affidavit) ที่ออกไม่เกิน 6 เดือน ก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) และแนบสำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง สำเนาเอกสารประกอบข้างต้นทั้งหมดที่ลงลายมือชื่อรับรองสำเนาถูกต้องแล้ว ต้องได้รับการรับรองลายมือชื่อโดยเจ้าหน้าที่ Notary Public หรือหน่วยงานอื่นใดที่มีอำนาจในประเทศที่เอกสารดังกล่าวได้จัดทำหรือรับรองความถูกต้อง และรับรองโดยเจ้าหน้าที่ของสถานทูตไทยหรือสถานกงสุลไทยในประเทศที่เอกสารดังกล่าวได้จัดทำหรือรับรองความถูกต้อง และมีอายุไม่เกิน 6 เดือน ก่อนวันจองซื้อ

- กรณีผู้จองซื้อประเภทบุคคลธรรมดา สัญชาติไทยและต่างด้าวหรือนิติบุคคลที่จดทะเบียนในประเทศไทยหรือต่างประเทศเป็นผู้ที่มีบัญชีซื้อขายหลักทรัพย์หรือเปิดบัญชีอื่นๆ กับผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย ตามที่ระบุไว้ในข้อ 6.2 และได้ผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence: KYC/CDD) และได้ดำเนินการจัดทำแบบประเมินความสามารถในการรับความเสี่ยง (Suitability Test) กับ ผู้จัดจำหน่ายหลักทรัพย์ ตามที่ระบุไว้ในข้อ 6.2 แล้ว ภายในระยะเวลาไม่เกิน 2 ปี ก่อนการจองซื้อ ผู้จองซื้อดังกล่าวจะต้องกรอกรายละเอียดในเอกสารใบจองซื้อและลงลายมือชื่อเพื่อใช้เป็นหลักฐานในการจองซื้อหลักทรัพย์ให้แก่ผู้จัดจำหน่ายหลักทรัพย์ตามที่ระบุไว้ในข้อ 6.2 ที่จะทำการจองซื้อ ทั้งนี้ หากไม่เป็นไปตามเงื่อนไขที่กล่าวข้างต้น ผู้จองซื้อจะต้องแนบเอกสาร KYC/CDD และ Suitability Test ที่กรอกรายละเอียดถูกต้อง ครบถ้วน และชัดเจนพร้อมลงลายมือชื่อผู้จองซื้อให้แก่ผู้จัดจำหน่ายหลักทรัพย์ตามที่ระบุไว้ในข้อ 6.2 เพื่อเป็นเอกสารประกอบใบจองซื้อ ทั้งนี้ ในกรณีที่ผู้จองซื้อไม่ประสงค์จะขอรับใบหุ้น แต่ประสงค์จะใช้บริการของศูนย์รับฝากหลักทรัพย์ (Scriptless System) โดยผู้จองซื้อประสงค์ที่จะฝากหุ้นในบัญชีของบริษัทผู้ออกหลักทรัพย์ สมาชิกเลขที่ 600 ผู้จองซื้อต้องกรอกข้อมูลเพิ่มเติมในใบจองซื้อในส่วน “ข้อมูลเพิ่มเติมสำหรับการดำเนินการตาม Foreign Account Tax Compliance Act (FATCA)” สำหรับผู้จองซื้อที่เป็นบุคคลธรรมดาและนิติบุคคล และเอกสาร “แบบสอบถามสำหรับตรวจสอบสถานะ FATCA (FATCA STATUS) เฉพาะนิติบุคคล” สำหรับผู้จองซื้อนิติบุคคลเท่านั้น พร้อมลงนามรับรองความถูกต้องของข้อมูล เพื่อเป็นเอกสารประกอบการจองซื้อ

- การจองซื้อผ่านระบบออนไลน์ (Online) ผู้จองซื้อสามารถจองซื้อผ่านช่องทางเว็บไซต์ของผู้จัดจำหน่ายหลักทรัพย์ (เฉพาะรายที่เปิดรับจองซื้อผ่านระบบออนไลน์ซึ่งได้แก่ บริษัทหลักทรัพย์ กสิกรไทย จำกัด (มหาชน)) โดยผู้จองซื้อจะต้องเป็นผู้ที่มีบัญชีซื้อขายหลักทรัพย์หรือบัญชีประเภทอื่นๆ กับผู้จัดจำหน่ายหลักทรัพย์ตามข้อ 6.2 ซึ่งผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence : KYC / CDD) และได้ดำเนินการจัดทำแบบประเมินความสามารถรับความเสี่ยง (Suitability Test) กับผู้จัดจำหน่ายหลักทรัพย์ตามที่ระบุไว้ในข้อ 6.2 ในช่วงระยะเวลาไม่เกิน 2 ปี ก่อนการจองซื้อ โดยผู้จัดจำหน่ายหลักทรัพย์จะต้องมีการควบคุมดูแลการจองซื้อผ่านระบบออนไลน์ที่รัดกุมเพียงพอ สามารถตรวจสอบตัวตนของผู้จองซื้อได้โดยใช้ชื่อผู้ใช้ (User Name) และรหัสผ่าน (Password login) และผู้จองซื้อต้องยืนยันว่าได้ศึกษาข้อมูลเกี่ยวกับการเสนอขายหุ้นในหนังสือชี้ชวนและ/หรือ ข้อมูลสรุปของหลักทรัพย์ และยินยอมผูกพันตามหนังสือชี้ชวนของหลักทรัพย์ และ/หรือข้อมูลสรุปของหลักทรัพย์ดังกล่าว โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใดๆ ประกอบการจองซื้อ ทั้งนี้ ผู้จัดจำหน่ายหลักทรัพย์ได้จัดให้มีหนังสือชี้ชวนและข้อมูลสรุปของหลักทรัพย์ดังกล่าวในเว็บไซต์ (Website) ของผู้จัดจำหน่ายหลักทรัพย์ ทั้งนี้ วิธีการจองซื้อให้เป็นไปตามรายละเอียดหรือขั้นตอนที่ผู้จัดจำหน่ายหลักทรัพย์แต่ละรายอาจกำหนดเพิ่มเติมสำหรับลูกค้าของตนในภายหลัง

- การจองซื้อผ่านทางโทรศัพท์บันทึกเทป ผู้จองซื้อสามารถจองซื้อผ่านเจ้าหน้าที่ผู้แนะนำการลงทุน หรือ Investment Consultant (IC) ของผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย (เฉพาะรายที่เปิดรับจองซื้อผ่านทางโทรศัพท์บันทึกเทปซึ่งได้แก่ บริษัทหลักทรัพย์ กสิกรไทย จำกัด (มหาชน) บริษัทหลักทรัพย์ ดีบีเอส วิคเคอร์ส (ประเทศไทย) จำกัด และ บริษัทหลักทรัพย์ ทรีนีตี้ จำกัด) โดยยืนยันการจองซื้อผ่านโทรศัพท์บันทึกเทปได้ โดยผู้จองซื้อจะต้องเป็นผู้ที่มีบัญชีซื้อขายหลักทรัพย์หรือบัญชีประเภทอื่นๆ กับผู้จัดจำหน่ายหลักทรัพย์ตามที่ระบุไว้ในข้อ 6.2 ที่จะทำการจองซื้อ และได้ผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence : KYC / CDD) และดำเนินการจัดทำประเมินความสามารถรับความเสี่ยง (Suitability Test) กับผู้จัดจำหน่ายหลักทรัพย์ตามที่ระบุไว้ในข้อ 6.2 ภายในระยะเวลาไม่เกิน 2 ปีก่อนการจองซื้อผ่านทางโทรศัพท์บันทึกเทป ทั้งนี้ ผู้จัดจำหน่ายหลักทรัพย์ได้จัดให้มีหนังสือชี้ชวนและข้อมูลสรุปของหลักทรัพย์ดังกล่าวในเว็บไซต์ (Website) ของผู้จัดจำหน่ายหลักทรัพย์ โดยผู้จัดจำหน่ายหลักทรัพย์แต่ละรายจะต้องมีการควบคุมการจองซื้อผ่านทางโทรศัพท์บันทึกเทปที่รัดกุมเพียงพอ และสามารถตรวจสอบความมีตัวตนของลูกค้าได้ โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใดๆ ประกอบการจองซื้อ โดยผู้จัดจำหน่ายหลักทรัพย์จะต้องปฏิบัติตามเกณฑ์ ดังนี้

* ผู้แนะนำการลงทุนต้องติดต่อผู้จองซื้อในการดำเนินการการจองซื้อหลักทรัพย์ผ่านโทรศัพท์บันทึกเทป เพื่อเป็นหลักฐานการจองซื้อ โดยระบุ จำนวนหุ้นที่จัดสรร ราคาที่เสนอขาย จำนวนเงินที่ต้องชำระ การฝากหุ้น ช่องทางและวันที่ต้องชำระราคา และแจ้งให้ทราบว่าผู้จองซื้อสามารถศึกษาข้อมูลเกี่ยวกับการเสนอขายหุ้นในหนังสือชี้ชวน และ/หรือ ข้อมูลสรุปของหลักทรัพย์ผ่านเว็บไซต์ (Website) ของผู้จัดจำหน่ายหลักทรัพย์ หรือจากหนังสือชี้ชวน และ/หรือ ข้อมูลสรุปของหลักทรัพย์ จากเว็บไซต์ของสำนักงาน ก.ล.ต. ที่ www.sec.or.th
* ผู้แนะนำการลงทุนต้องให้ผู้จองซื้อผ่านทางโทรศัพท์บันทึกเทปพิสูจน์ตัวตน โดยขั้นตอนการตรวจสอบตัวตนของผู้จองซื้อ เช่น การสอบถามเลขที่บัญชีที่ผู้จองซื้อมีกับผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย หรือเลขบัตรประจำตัวประชาชน หรือวันเดือนปีเกิด หรือธนาคารที่ใช้ชำระราคา (ATS) กับผู้จัดจำหน่ายหลักทรัพย์ หรือชื่อผู้แนะนำการลงทุน เป็นต้น
* ผู้จองซื้อต้องยืนยันทางวาจาว่าได้ศึกษาข้อมูลเกี่ยวกับการเสนอขายหุ้นสามัญในหนังสือชี้ชวน และ/หรือ ข้อมูลสรุปของหลักทรัพย์ และยินยอมผูกพันตามหนังสือชี้ชวน และ/หรือข้อมูลสรุปของหลักทรัพย์ดังกล่าว โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใดๆ ประกอบการจองซื้อ
* ผู้แนะนำการลงทุนของผู้จัดจำหน่ายหลักทรัพย์ เมื่อรับคำยืนยันพร้อมรายละเอียดการจองซื้อผ่านทางโทรศัพท์บันทึกเทป ต้องบันทึกคำสั่งการจองซื้อผ่านระบบที่ผู้จัดจำหน่ายหลักทรัพย์จัดเตรียมให้ โดยระบบจะแสดงข้อมูลการจองผ่านทางโทรศัพท์บันทึกเทป ชื่อผู้แนะนำการลงทุน วันและเวลาบันทึกการจองซื้อผ่านระบบ โดยผู้จองซื้อผ่านทางโทรศัพท์บันทึกเทปสามารถจองซื้อได้ตั้งแต่วันที่ 21 – 23 พฤศจิกายน 2559 และผู้จองซื้อที่จองซื้อผ่านโทรศัพท์บันทึกเทปจะต้องชำระเงินค่าจองซื้อหลักทรัพย์ตามจำนวนที่จองซื้อ โดยชำระเป็น (1) เงินโอนอัตโนมัติ (Automatic Transfer System หรือ ATS) หรือ (2) ถอนเงินที่ฝากอยู่กับผู้จัดจำหน่ายหลักทรัพย์ หรือ (3) การโอนเงิน หรือ (4) เช็ค แคชเชียร์เช็ค (หรือที่เรียกว่า “เช็คธนาคาร”) หรือดร๊าฟท์ โดยเช็ค แคชเชียร์เช็ค ดร๊าฟท์ นั้นๆ จะต้องลงวันที่ภายในระยะเวลาการจองซื้อ และสามารถเรียกเก็บเงินได้จากสำนักงานหักบัญชีในกรุงเทพมหานครได้ภายใน 1 วันทำการเท่านั้น ทั้งนี้ การชำระเงินค่าจองซื้อเป็นเช็ค หรือแคชเชียร์เช็ค หรือดร๊าฟท์ ให้ขีดคร่อมสั่งจ่ายบัญชีธนาคารที่ ผู้จัดจำหน่ายหลักทรัพย์แต่ละรายตามที่ระบุไว้ในข้อ 6.2.1 และข้อ 6.2.2 กำหนด พร้อมทั้งเขียนชื่อ นามสกุล และหมายเลขโทรศัพท์ที่ติดต่อได้ไว้ด้านหลัง ตามวิธีการที่ระบุในข้อ 6.7.1 (ค) ผู้จัดจำหน่ายหลักทรัพย์แต่ละรายจะดำเนินการโอนเงินของยอดจองซื้อรวมในส่วนของตนเข้าบัญชีบริษัทฯ และ/หรือผู้ถือหุ้นเดิมที่ขายหุ้นในครั้งนี้ ต่อไป

อย่างไรก็ตาม หากผู้จองซื้อไม่สามารถดำเนินการจองซื้อผ่านระบบออนไลน์ (Online) หรือผ่านทางโทรศัพท์บันทึกเทปได้ ผู้จองซื้อสามารถจองซื้อโดยการกรอกรายละเอียดในเอกสารจองซื้อ พร้อมแนบเอกสารตามที่ระบุไว้ข้างต้นได้

 (ข) ผู้จองซื้อสามารถจองซื้อได้ที่สำนักงาน และเว็บไซต์ (Website) ของผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย ตามที่ระบุไว้ในข้อ 6.2.1 หรือ 6.2.2

- กรณีจองซื้อผ่านการกรอกใบจองซื้อภายในระยะเวลาการจองซื้อ คือ ตั้งแต่เวลา 9.00 น. – 16:00 น. ของวันที่ 21, 22 และ 23 พฤศจิกายน 2559

- กรณีผ่านทางระบบออนไลน์ (Online) สามารถจองซื้อภายในระยะเวลาการจองซื้อคือตั้งแต่เวลา 9.00 น. ของวันที่ 21 พฤศจิกายน 2559 ถึงเวลา 16:00 น. ของวันที่ 23 พฤศจิกายน 2559

- กรณีจองซื้อผ่านทางโทรศัพท์บันทึกเทป สามารถจองซื้อภายในระยะเวลาการจองซื้อคือตั้งแต่เวลา 9.00 น. – 18.00 น. ของวันที่ 21 - 22 พฤศจิกายน 2559 และ 9.00 น. – 16.00 น. ของวันที่ 23 พฤศจิกายน 2559

(ค) ผู้จองซื้อต้องชำระเงินค่าจองซื้อครั้งเดียวเต็มจำนวนที่จองซื้อ โดยวิธีชำระเงินมีดังนี้

- หากทำการจองซื้อในวันที่ 21 พฤศจิกายน 2559 เวลา 9.00 น. – 16:00 น. หรือก่อนเวลา 11:00 น. ของวันที่ 22 พฤศจิกายน 2559 ผู้จองซื้อสามารถชำระเงินค่าจองซื้อโดยชำระเป็น (1) เงินสดหรือการโอนเงิน (2) การโอนเงินผ่านระบบการโอนอัตโนมัติ (Automatic Transfer System หรือ ATS) (3) เช็ค แคชเชียร์เช็ค (หรือที่เรียกว่า “เช็คธนาคาร”) หรือดร๊าฟท์ โดยเช็ค แคชเชียร์เช็ค ดร๊าฟท์ นั้นๆ จะต้องลงวันที่ภายในระยะเวลาการจองซื้อ และสามารถเรียกเก็บเงินได้จากสำนักงานหักบัญชีในกรุงเทพมหานครได้ภายใน 1 วันทำการเท่านั้น ทั้งนี้ การชำระเงินค่าจองซื้อเป็นเช็ค หรือแคชเชียร์เช็ค หรือดร๊าฟท์ ให้ขีดคร่อมสั่งจ่ายบัญชีธนาคารที่ ผู้จัดจำหน่ายหลักทรัพย์แต่ละรายตามที่ระบุไว้ในข้อ 6.2.1 และข้อ 6.2.2 กำหนด พร้อมทั้งเขียนชื่อ นามสกุล และหมายเลขโทรศัพท์ที่ติดต่อได้ไว้ด้านหลัง (4) การหักเงินฝากในบัญชีซื้อขายหลักทรัพย์ของผู้จองซื้อ

- หากทำการจองซื้อหลังเวลา 11:00 น. ของวันที่ 22 พฤศจิกายน 2559 หรือ เวลา 9.00 น. - 16:00 น. ของวันที่ 23 พฤศจิกายน 2559 ผู้จองซื้อจะต้องชำระค่าจองซื้อด้วยเงินสด หรือการโอนเงิน หรือการโอนเงินผ่านระบบการโอนอัตโนมัติ (Automatic Transfer System หรือ ATS) หรือการหักเงินฝากในบัญชีซื้อขายหลักทรัพย์ของผู้จองซื้อเท่านั้น

ทั้งนี้ การชำระเงินค่าจองซื้อผ่านระบบการโอนเงินอัตโนมัติ (Automatic Transfer System หรือ ATS) จะกระทำได้เฉพาะผู้จองซื้อที่ได้เปิดบัญชีเพื่อซื้อขายหลักทรัพย์กับผู้จัดจำหน่ายหลักทรัพย์แต่ละรายตามที่ระบุไว้ในข้อ 6.2.1 และข้อ 6.2.2 ที่ได้ดำเนินการแจ้งความประสงค์ให้โอนเงินเพื่อชำระค่าภาระผูกพันโดยอัตโนมัติ และระบบการโอนเงินอัตโนมัติดังกล่าวมีผลใช้บังคับแล้วในวันจองซื้อ

ทั้งนี้ ผู้จองซื้อจะเป็นผู้รับภาระค่าใช้จ่ายหรือค่าธรรมเนียมธนาคาร (ถ้ามี) ต่างหากจากจำนวนเงินค่าจองซื้อหุ้น (จำนวนเงินที่ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย ตามที่ระบุไว้ในข้อ 6.2 ได้รับต้องเท่ากับยอดจองซื้อเต็มจำนวน)

(ง) ผู้จองซื้อที่ชำระเงินค่าจองซื้อด้วยการโอนเงิน การโอนเงินผ่านระบบการโอนเงินอัตโนมัติ (Automatic Transfer System หรือ ATS) เช็ค แคชเชียร์เช็ค หรือดร๊าฟท์ ให้โอนเงินค่าจองซื้อ หรือขีดคร่อมและสั่งจ่ายเช็ค เข้าบัญชีจองซื้อหุ้นผู้จัดจำหน่ายหลักทรัพย์แต่ละราย ตามที่ระบุไว้ในข้อ 6.2.1 และข้อ 6.2.2 กำหนด ซึ่งผู้จองซื้อสามารถสอบถามชื่อและเลขที่บัญชีจองซื้อได้จากผู้จัดจำหน่ายหลักทรัพย์ที่ผู้จองซื้อประสงค์จะจองซื้อ โดยผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายแต่ละรายจะเป็นผู้ทำการโอนเงินของยอดจองซื้อรวมในส่วนของตนให้กับบริษัทฯ และ/หรือผู้ถือหุ้นเดิมที่ขายหุ้นในครั้งนี้ ต่อไป

(จ) ผู้จองซื้อต้องนำใบจองซื้อและเอกสารประกอบการจองซื้อในข้อ (ก) พร้อมเงินค่าจองซื้อในข้อ (ค) หรือหลักฐานที่แสดงว่ามีการชำระค่าจองซื้อหุ้น มายื่นความจำนงขอจองซื้อและชำระเงินได้ที่ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย ตามที่ระบุไว้ในข้อ 6.2.1 หรือ 6.2.2 ตั้งแต่เวลา 9.00 น. – 16:00 น. ของวันที่ 21 - 23 พฤศจิกายน 2559 โดยในการจองซื้อเจ้าหน้าที่ที่รับจองซื้อจะลงลายมือชื่อ หรือประทับตรา รับจองเพื่อเป็นหลักฐานในการรับจองซื้อหุ้นสามัญให้แก่ผู้จองซื้อ ยกเว้นผู้จองซื้อผ่านทางระบบออนไลน์ (Online) และผ่านทางโทรศัพท์บันทึกเทป ผู้จองซื้อไม่ต้องนำส่งใบจองซื้อหรือเอกสารประกอบการจองซื้อ ทั้งนี้ให้เป็นไปตามรายละเอียด หรือขั้นตอน หรือเงื่อนไขที่ผู้จัดจำหน่ายหลักทรัพย์แต่ละรายอาจกำหนดเพิ่มเติมสำหรับลูกค้าของตน

(ฉ) ผู้ที่ยื่นความจำนงในการจองซื้อและได้ชำระค่าจองซื้อไว้แล้ว จะยกเลิกการจองซื้อและขอเงินคืนไม่ได้ทั้งนี้ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่ายมีสิทธิยกเลิกการจองซื้อของผู้จองซื้อที่ดำเนินการไม่ครบถ้วนตามข้อ (ก) – (จ) ได้

**6.7.2 สำหรับนักลงทุนสถาบัน**

ผู้จองซื้อที่เป็นนักลงทุนสถาบันจะต้องปฏิบัติตามวิธีการดังต่อไปนี้

(ก) ผู้จองซื้อจะต้องจองซื้อหุ้นสามัญขั้นต่ำจำนวน 1,000 หุ้น และจะต้องเพิ่มเป็นทวีคูณของ 100 หุ้น โดยผู้จองซื้อต้องกรอกรายละเอียดการจองซื้อในใบจองซื้อให้ถูกต้องครบถ้วนและชัดเจนพร้อมลงลายมือชื่อ หากผู้จองซื้อเป็นนิติบุคคลจะต้องลงนามโดยผู้มีอำนาจลงนามของนิติบุคคลนั้นพร้อมประทับตราสำคัญของบริษัท (ถ้ามี) และแนบเอกสารประกอบการจองซื้อดังต่อไปนี้

- ผู้จองซื้อประเภทนิติบุคคลที่จดทะเบียนในประเทศไทย: สำเนาหนังสือรับรองนิติบุคคลที่ออกโดยกระทรวงพาณิชย์อายุไม่เกิน 6 เดือน ก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) และแนบสำเนาบัตรประจำตัวประชาชน สำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง

- ผู้จองซื้อประเภทนิติบุคคลที่จดทะเบียนในต่างประเทศ: สำเนาหนังสือสำคัญการจัดตั้งบริษัท (Certificate of Incorporation) หรือหนังสือแสดงความเป็นนิติบุคคล (Affidavit) ที่ออกไม่เกิน 6 เดือน ก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) และแนบสำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง สำเนาเอกสารประกอบข้างต้นทั้งหมดที่ลงลายมือชื่อรับรองสำเนาถูกต้องแล้ว ต้องได้รับการรับรองลายมือชื่อโดยเจ้าหน้าที่ Notary Public หรือหน่วยงานอื่นใดที่มีอำนาจในประเทศที่เอกสารดังกล่าวได้จัดทำหรือรับรองความถูกต้อง และรับรองโดยเจ้าหน้าที่ของสถานทูตไทยหรือสถานกงสุลไทยในประเทศที่เอกสารดังกล่าวได้จัดทำหรือรับรองความถูกต้อง และมีอายุไม่เกิน 6 เดือน ก่อนวันจองซื้อ

- ผู้จองซื้อประเภทนิติบุคคลที่มอบอำนาจให้ผู้ดูแลรักษาผลประโยชน์ (Custodian) เป็นผู้ดำเนินการจองซื้อแทน: สำเนาหนังสือมอบอำนาจจากผู้จองซื้อมอบอำนาจให้ผู้ดูแลรักษาผลประโยชน์ดำเนินการจองซื้อแทนที่ยังไม่หมดอายุ พร้อมแนบสำเนาเอกสารของผู้มอบอำนาจ ทั้งนี้ เอกสารดังกล่าวให้เป็นไปตามประเภทของผู้จองซื้อที่ระบุไว้ข้างต้น (แล้วแต่กรณี) โดยเอกสารดังกล่าวต้องลงนามรับรองสำเนาถูกต้องโดยผู้มีอำนาจลงนามแทนผู้จองซื้อหรือผู้ดูแลรักษาผลประโยชน์ (แล้วแต่กรณี) และประทับตราสำคัญนิติบุคคล (ถ้ามี) และแนบสำเนาบัตรประชาชน สำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้ลงนามแทนผู้ดูแลรักษาผลประโยชน์ (Custodian) พร้อมรับรองสำเนาถูกต้อง

(ข) ผู้จองซื้อสามารถจองซื้อได้ที่สำนักงานของผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ภายในระยะเวลาการจองซื้อคือ ตั้งแต่เวลา 9.00 น. – 16:00 น. ของวันที่ 21 - 23 พฤศจิกายน 2559

(ค) ผู้จองซื้อต้องชำระเงินค่าจองซื้อครั้งเดียวเต็มจำนวนที่จองซื้อ โดยวิธีชำระเงินมีดังนี้

- หากทำการจองซื้อในวันที่ 21 พฤศจิกายน 2559 เวลา 9.00 น. – 16:00 น. หรือก่อนเวลา 11:00 น. ของวันที่ 22 พฤศจิกายน 2559 ผู้จองซื้อสามารถชำระเงินค่าจองซื้อโดยชำระเป็น (1) เงินสดหรือการโอนเงิน หรือการโอนเงินผ่านระบบบาทเนต (BAHTNET) (2) เช็ค แคชเชียร์เช็ค (หรือที่เรียกว่า “เช็คธนาคาร”) หรือดร๊าฟท์ โดยเช็ค แคชเชียร์เช็ค ดร๊าฟท์ นั้นๆ จะต้องลงวันที่ภายในระยะเวลาการจองซื้อ และสามารถเรียกเก็บเงินได้จากสำนักงานหักบัญชีในกรุงเทพมหานครได้ภายใน 1 วันทำการเท่านั้น ทั้งนี้ การชำระเงินค่าจองซื้อเป็นเช็ค หรือแคชเชียร์เช็ค หรือดร๊าฟท์ ให้ขีดคร่อมสั่งจ่ายบัญชีธนาคารที่ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 กำหนด พร้อมทั้งเขียนชื่อ นามสกุล และหมายเลขโทรศัพท์ที่ติดต่อได้ไว้ด้านหลัง

- หากทำการจองซื้อหลังเวลา 11:00 น. ของวันที่ 22 พฤศจิกายน 2559 หรือ เวลา 9.00 น. – 16:00 น. ของวันที่ 23 พฤศจิกายน 2559 ผู้จองซื้อจะต้องชำระค่าจองซื้อด้วยเงินสด หรือการโอนเงิน หรือการโอนเงินผ่านระบบบาทเนต (BAHTNET) เท่านั้น

ทั้งนี้การโอนเงินผ่านระบบบาทเนต ผู้จองซื้อต้องรับผิดชอบค่าธรรมเนียมการโอนและหรือค่าธรรมเนียมอื่นใดที่เกิดจากการทำธุรกรรมโอนเงินทั้งหมด (จำนวนเงินที่ผู้จัดการการจัดจำหน่ายและรับประกันการจำหน่าย ได้รับต้องเท่ากับยอดจองซื้อเต็มจำนวน)

(ง) ผู้จองซื้อที่ชำระเงินค่าจองซื้อด้วยการโอนเงิน การโอนเงินผ่านระบบบาทเนต (BAHTNET) เช็ค แคชเชียร์เช็ค หรือดร๊าฟท์ ให้โอนเงินค่าจองซื้อ หรือขีดคร่อมและสั่งจ่ายเช็ค เข้าบัญชีจองซื้อหุ้นผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 กำหนด ซึ่งผู้จองซื้อสามารถสอบถามชื่อและเลขที่บัญชีจองซื้อได้จากผู้จัดการการจัดจำหน่ายและรับประกันการจำหน่าย โดยผู้จัดการการจัดจำหน่ายและรับประกันการจำหน่าย จะเป็นผู้ทำการโอนเงินของยอดจองซื้อรวมในส่วนของตนให้กับบริษัทฯ และ/หรือผู้ถือหุ้นเดิมที่ขายหุ้นในครั้งนี้

(จ) ผู้จองซื้อต้องนำใบจองซื้อและเอกสารประกอบการจองซื้อในข้อ (ก) พร้อมเงินค่าจองซื้อในข้อ (ค) หรือหลักฐานที่แสดงว่ามีการชำระค่าจองซื้อหุ้นสามัญ มายื่นความจำนงขอจองซื้อและชำระเงินได้ที่ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ตั้งแต่เวลา 9.00 น. – 16:00 น. ของวันที่ 21 - 23 พฤศจิกายน 2559 โดยในการจองซื้อเจ้าหน้าที่ที่รับจองซื้อจะลงลายมือชื่อ หรือประทับตรา รับจองเพื่อเป็นหลักฐานในการรับจองซื้อหุ้นสามัญให้แก่ผู้จองซื้อ ทั้งนี้ให้เป็นไปตามรายละเอียด หรือขั้นตอน หรือเงื่อนไขที่ผู้จัดการการจัดจำหน่ายและรับประกันการจำหน่ายอาจกำหนดเพิ่มเติมสำหรับลูกค้าของตน

(ฉ) ผู้ที่ยื่นความจำนงในการจองซื้อและได้ชำระค่าจองซื้อไว้แล้ว จะยกเลิกการจองซื้อและขอเงินคืนไม่ได้ทั้งนี้ ผู้จัดการการจัดจำหน่ายและรับประกันการจำหน่าย มีสิทธิปฏิเสธหรือยกเลิกการจองซื้อของผู้จองซื้อที่ดำเนินการไม่ครบถ้วนตามข้อ (ก) - (จ) ได้

**6.7.3 สำหรับผู้มีอุปการคุณของบริษัทฯ**

ผู้จองซื้อที่เป็นผู้มีอุปการคุณของบริษัทฯ จะต้องปฏิบัติตามวิธีการดังต่อไปนี้

(ก) ผู้จองซื้อจะต้องจองซื้อหุ้นสามัญขั้นต่ำจำนวน 1,000 หุ้น และจะต้องเพิ่มเป็นทวีคูณของ 100 หุ้น โดยผู้จองซื้อต้องกรอกรายละเอียดการจองซื้อในใบจองซื้อให้ถูกต้องครบถ้วนและชัดเจนพร้อมลงลายมือชื่อ หากผู้จองซื้อเป็นนิติบุคคลจะต้องลงนามโดยผู้มีอำนาจลงนามของนิติบุคคลนั้นพร้อมประทับตราสำคัญของบริษัท (ถ้ามี) และแนบเอกสารประกอบการจองซื้อดังต่อไปนี้

- ผู้จองซื้อประเภทบุคคลธรรมดาสัญชาติไทย: สำเนาบัตรประจำตัวประชาชนที่ยังไม่หมดอายุ และลงนามรับรองสำเนาถูกต้อง หรือในกรณีที่ไม่มีบัตรประจำตัวประชาชน ให้แนบสำเนาเอกสารทางราชการอื่นที่มีเลขประจำตัวประชาชนที่ยังไม่หมดอายุ และสำเนาทะเบียนบ้านหน้าที่มีเลขประจำตัวประชาชน พร้อมทั้งลงนามรับรองสำเนาถูกต้อง (กรณีผู้จองซื้อเป็นผู้เยาว์ที่ยังไม่มีบัตรประจำตัวประชาชน จะต้องแนบสำเนาบัตรประจำตัวประชาชนที่ยังไม่หมดอายุของผู้ใช้อำนาจปกครอง (บิดา/มารดา) หรือผู้ปกครองตามกฎหมาย และสำเนาทะเบียนบ้านที่ผู้เยาว์อาศัยอยู่ พร้อมให้ผู้ปกครองลงนามรับรองสำเนาถูกต้อง รวมทั้งหลักฐานที่แสดงว่าสามารถจองซื้อหุ้นได้ถูกต้องตามกฎหมายหรือ กรณีผู้จองซื้อเป็นผู้เยาว์ที่มีบัตรประจำตัวประชาชน จะต้องแนบสำเนาบัตรประจำตัวประชาชนที่ยังไม่หมดอายุ ของผู้เยาว์และของผู้ใช้อำนาจปกครอง (บิดา/มารดา) หรือผู้ปกครองตามกฎหมาย และสำเนาทะเบียนบ้านที่ผู้เยาว์อาศัยอยู่ พร้อมให้ผู้ปกครองลงนามรับรองสำเนาถูกต้อง) รวมทั้งหลักฐานที่แสดงว่าสามารถจองซื้อหุ้นได้ถูกต้องตามกฎหมาย

- ผู้จองซื้อประเภทบุคคลธรรมดาสัญชาติต่างด้าว: สำเนาใบต่างด้าวหรือหนังสือเดินทางที่ยังไม่หมดอายุ พร้อมลงนามรับรองสำเนาถูกต้อง (กรณีผู้จองซื้อซื้อเป็นผู้เยาว์จะต้องแนบหลักฐานที่แสดงว่าสามารถจองซื้อหุ้นได้ถูกต้องตามกฎหมาย)

- ผู้จองซื้อประเภทนิติบุคคลที่จดทะเบียนในประเทศไทย: สำเนาหนังสือรับรองนิติบุคคลที่ออกโดยกระทรวงพาณิชย์อายุไม่เกิน 6 เดือน ก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) และแนบสำเนาบัตรประจำตัวประชาชน สำเนาใบต่างด้าว หรือสำเนาหนังสือเดินทาง (แล้วแต่กรณี) (ที่ยังไม่หมดอายุ) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง

- ผู้จองซื้อประเภทนิติบุคคลที่จดทะเบียนในต่างประเทศ: สำเนาหนังสือสำคัญการจัดตั้งบริษัท (Certificate of Incorporation) หรือหนังสือแสดงความเป็นนิติบุคคล (Affidavit) ที่ออกไม่เกิน 6 เดือน ก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) และแนบสำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้องสำเนาเอกสารประกอบข้างต้นทั้งหมดที่ลงลายมือชื่อรับรองสำเนาถูกต้องแล้ว ต้องได้รับการรับรองลายมือชื่อโดยเจ้าหน้าที่ Notary Public หรือหน่วยงานอื่นใดที่มีอำนาจในประเทศที่เอกสารดังกล่าวได้จัดทำหรือรับรองความถูกต้อง และรับรองโดยเจ้าหน้าที่ของสถานทูตไทยหรือสถานกงสุลไทยในประเทศที่เอกสารดังกล่าวได้จัดทำหรือรับรองความถูกต้อง และมีอายุไม่เกิน 6 เดือน ก่อนวันจองซื้อ

- กรณีผู้จองซื้อประเภทบุคคลธรรมดา สัญชาติไทยและต่างด้าวหรือนิติบุคคลที่จดทะเบียนในประเทศไทยหรือต่างประเทศเป็นผู้ที่มีบัญชีซื้อขายหลักทรัพย์หรือเปิดบัญชีอื่นๆ กับผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 และได้ผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence: KYC/CDD) และได้ดำเนินการจัดทำแบบประเมินความสามารถในการรับความเสี่ยง (Suitability Test) กับ ผู้จัดการการจำหน่ายและรับประกันการจำหน่ายตามที่ระบุไว้ในข้อ 6.2.1 แล้ว ภายในระยะเวลาไม่เกิน 2 ปี ก่อนการจองซื้อ ผู้จองซื้อดังกล่าวจะต้องกรอกรายละเอียดในเอกสารใบจองซื้อและลงลายมือชื่อเพื่อใช้เป็นหลักฐานในการจองซื้อหลักทรัพย์ให้แก่ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ทั้งนี้หากไม่เป็นไปตามเงื่อนไขที่กล่าวข้างต้น ผู้จองซื้อจะต้องแนบเอกสาร KYC/CDD และ Suitability Test ที่กรอกรายละเอียดถูกต้อง ครบถ้วน และชัดเจน พร้อมลงลายมือชื่อผู้จองซื้อให้แก่ผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 เพื่อเป็นเอกสารประกอบใบจองซื้อ ทั้งนี้ ในกรณีที่ผู้จองซื้อไม่ประสงค์จะขอรับใบหุ้น แต่ประสงค์จะใช้บริการของศูนย์รับฝากหลักทรัพย์ (Scriptless System) โดยผู้จองซื้อประสงค์ที่จะฝากหุ้นในบัญชีของบริษัทผู้ออกหลักทรัพย์ สมาชิกเลขที่ 600 ผู้จองซื้อต้องกรอกข้อมูลเพิ่มเติมในใบจองซื้อในส่วน “ข้อมูลเพิ่มเติมสำหรับการดำเนินการตาม Foreign Account Tax Compliance Act (FATCA)” สำหรับผู้จองซื้อที่เป็นบุคคลธรรมดาและนิติบุคคล และเอกสาร “แบบสอบถามสำหรับตรวจสอบสถานะ FATCA (FATCA STATUS) เฉพาะนิติบุคคล” สำหรับผู้จองซื้อนิติบุคคลเท่านั้น พร้อมลงนามรับรองความถูกต้องของข้อมูล เพื่อเป็นเอกสารประกอบการจองซื้อ

- การจองซื้อผ่านระบบออนไลน์ (Online) ผู้จองซื้อสามารถจองซื้อผ่านช่องทางเว็บไซต์ของผู้จัดการการจัดจำหน่ายและรับประกันการจำหน่าย โดยผู้จองซื้อจะต้องเป็นผู้ที่มีบัญชีซื้อขายหลักทรัพย์หรือบัญชีประเภทอื่นๆ กับผู้จัดการการจัดจำหน่ายและรับประกันการจำหน่ายตามข้อ 6.2.1 (บริษัทหลักทรัพย์ กสิกรไทย จำกัด (มหาชน))ซึ่งผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence : KYC / CDD) และได้ดำเนินการจัดทำแบบประเมินความสามารถรับความเสี่ยง (Suitability Test) กับผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 ภายในระยะเวลาไม่เกิน 2 ปีก่อนการจองซื้อ โดยผู้จัดการการจัดจำหน่ายและรับประกันการจำหน่ายจะต้องมีการควบคุมดูแลการจองซื้อผ่านระบบออนไลน์ที่รัดกุมเพียงพอ สามารถตรวจสอบตัวตนของผู้จองซื้อได้โดยใช้ชื่อผู้ใช้ (User Name) และรหัสผ่าน (Password login) และผู้จองซื้อต้องยืนยันว่าได้ศึกษาข้อมูลเกี่ยวกับการเสนอขายหุ้นสามัญในหนังสือชี้ชวน และ/หรือ ข้อมูลสรุปของหลักทรัพย์ และยินยอมผูกพันตามหนังสือชี้ชวน และ/หรือข้อมูลสรุปของหลักทรัพย์ดังกล่าว โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใดๆ ประกอบการจองซื้อ ทั้งนี้ ผู้จัดการการจัดจำหน่ายและรับประกันการจำหน่ายได้จัดให้มีหนังสือชี้ชวนและข้อมูลสรุปของหลักทรัพย์ดังกล่าวในเว็บไซต์ (Website) ของผู้จัดการการจัดจำหน่ายและรับประกันการจำหน่าย

- การจองซื้อผ่านทางโทรศัพท์บันทึกเทป ผู้จองซื้อสามารถจองซื้อผ่านเจ้าหน้าที่ผู้แนะนำการลงทุน หรือ Investment Consultant (IC) ของผู้จัดการการจัดจำหน่ายและรับประกันการจำหน่าย (บริษัทหลักทรัพย์ กสิกรไทย จำกัด (มหาชน))โดยยืนยันการจองซื้อผ่านโทรศัพท์บันทึกเทปได้ โดยผู้จองซื้อจะต้องเป็นผู้ที่มีบัญชีซื้อขายหลักทรัพย์หรือบัญชีประเภทอื่นๆ กับผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 ที่จะทำการจองซื้อ และได้ผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence : KYC / CDD) และดำเนินการจัดทำประเมินความสามารถรับความเสี่ยง (Suitability Test) กับผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 ภายในระยะเวลาไม่เกิน 2 ปีก่อนการจองซื้อผ่านทางโทรศัพท์บันทึกเทป ทั้งนี้ ผู้จัดการการจัดจำหน่ายและรับประกันการจำหน่ายได้จัดให้มีหนังสือชี้ชวนและข้อมูลสรุปของหลักทรัพย์ดังกล่าวในเว็บไซต์ (Website) ของผู้จัดการการจัดจำหน่ายและรับประกันการจำหน่าย โดยผู้จัดการการจัดจำหน่ายและรับประกันการจำหน่ายจะต้องมีการควบคุมการจองซื้อผ่านทางโทรศัพท์บันทึกเทปที่รัดกุมเพียงพอ และสามารถตรวจสอบความมีตัวตนของลูกค้าได้ โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใดๆประกอบการจองซื้อ โดยผู้จัดการการจัดจำหน่ายและรับประกันการจำหน่ายจะต้องปฏิบัติตามเกณฑ์ ดังนี้

* + ผู้แนะนำการลงทุนต้องติดต่อผู้จองซื้อในการดำเนินการการจองซื้อหลักทรัพย์ผ่านโทรศัพท์บันทึกเทป เพื่อเป็นหลักฐานการจองซื้อ โดยระบุ จำนวนหุ้นที่จัดสรร ราคาที่เสนอขาย จำนวนเงินที่ต้องชำระ การฝากหุ้น ช่องทางและวันที่ต้องชำระราคา และแจ้งให้ทราบว่าผู้จองซื้อสามารถศึกษาข้อมูลเกี่ยวกับการเสนอขายหุ้นในหนังสือชี้ชวนและ/หรือ ข้อมูลสรุปของหลักทรัพย์ผ่านเว็บไซต์ (Website) ของผู้จัดการการจัดจำหน่ายและรับประกันการจำหน่าย หรือจากหนังสือชี้ชวนผ่านและ/หรือ ข้อมูลสรุปของหลักทรัพย์ จากเว็บไซต์ของสำนักงาน ก.ล.ต. ที่ [www.sec.or.th](http://www.sec.or.th)
	+ ผู้แนะนำการลงทุนต้องให้ผู้จองซื้อผ่านทางโทรศัพท์บันทึกเทปพิสูจน์ตัวตน โดยขั้นตอนการตรวจสอบตัวตนของผู้จองซื้อ เช่น การสอบถามเลขที่บัญชีที่ผู้จองซื้อมีกับผู้จัดการการจัดจำหน่ายและรับประกันการจำหน่าย หรือเลขบัตรประจำตัวประชาชน หรือวันเดือนปีเกิด หรือธนาคารที่ใช้ชำระราคา (ATS) กับผู้จัดการการจัดจำหน่ายและรับประกันการจำหน่าย หรือชื่อผู้แนะนำการลงทุน เป็นต้น
	+ ผู้จองซื้อต้องยืนยันทางวาจาว่าได้ศึกษาข้อมูลเกี่ยวกับการเสนอขายหุ้นสามัญในหนังสือชี้ชวน และ/หรือ ข้อมูลสรุปของหลักทรัพย์ และยินยอมผูกพันตามหนังสือชี้ชวน และ/หรือข้อมูลสรุปของหลักทรัพย์ดังกล่าว โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใดๆ ประกอบการจองซื้อ
	+ ผู้แนะนำการลงทุนของผู้จัดการการจัดจำหน่ายและรับประกันการจำหน่าย เมื่อรับคำยืนยันพร้อมรายละเอียดการจองซื้อผ่านทางโทรศัพท์บันทึกเทป ต้องบันทึกคำสั่งการจองซื้อผ่านระบบที่ผู้จัดการการจัดจำหน่ายและรับประกันการจำหน่ายจัดเตรียมให้ โดยระบบจะแสดงข้อมูลการจองผ่านทางโทรศัพท์บันทึกเทป ชื่อผู้แนะนำการลงทุน วันและเวลาบันทึกการจองซื้อผ่านระบบ โดยผู้จองซื้อผ่านทางโทรศัพท์บันทึกเทปสามารถจองซื้อได้ตั้งแต่วันที่ 21 – 23 พฤศจิกายน 2559 และผู้จองซื้อที่จองซื้อผ่านโทรศัพท์บันทึกเทปจะต้องชำระเงินค่าจองซื้อหลักทรัพย์ตามจำนวนที่จองซื้อ โดยชำระเป็น (1) เงินโอนอัตโนมัติ (Automatic Transfer System หรือ ATS) หรือ (2) ถอนเงินที่ฝากอยู่กับผู้จัดการการจัดจำหน่ายหลักทรัพย์ หรือ (3) เงินสดหรือการโอนเงิน หรือ (4) เช็ค แคชเชียร์เช็ค (หรือที่เรียกว่า “เช็คธนาคาร”) หรือดร๊าฟท์ โดยเช็ค แคชเชียร์เช็ค ดร๊าฟท์ นั้นๆ จะต้องลงวันที่ภายในระยะเวลาการจองซื้อ และสามารถเรียกเก็บเงินได้จากสำนักงานหักบัญชีในกรุงเทพมหานครได้ภายใน 1 วันทำการเท่านั้น ทั้งนี้ การชำระเงินค่าจองซื้อเป็นเช็ค หรือแคชเชียร์เช็ค หรือดร๊าฟท์ ให้ขีดคร่อมสั่งจ่ายบัญชีธนาคารที่ ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 กำหนด พร้อมทั้งเขียนชื่อ นามสกุล และหมายเลขโทรศัพท์ที่ติดต่อได้ไว้ด้านหลัง ตามวิธีการที่ระบุในข้อ 6.7.3 (ค) ผู้จัดการการจัดจำหน่ายและรับประกันการจำหน่ายจะดำเนินการโอนเงินของยอดจองซื้อรวมในส่วนของตนเข้าบัญชีบริษัทฯ และ/หรือผู้ถือหุ้นเดิมที่ขายหุ้นในครั้งนี้ ต่อไป

อย่างไรก็ตาม หากผู้จองซื้อไม่สามารถดำเนินการจองซื้อผ่านระบบออนไลน์ (Online) หรือผ่านทางโทรศัพท์บันทึกเทปได้ ผู้จองซื้อสามารถจองซื้อโดยการกรอกรายละเอียดในเอกสารจองซื้อ พร้อมแนบเอกสารตามที่ระบุไว้ข้างต้นได้

(ข) ผู้จองซื้อสามารถจองซื้อได้ที่สำนักงาน และเว็บไซต์ (Website) ของผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1

- กรณีจองซื้อผ่านการกรอกใบจองซื้อภายในระยะเวลาการจองซื้อ คือ ตั้งแต่เวลา 9.00 น. – 16:00 น. ของวันที่ 21 - 23 พฤศจิกายน 2559

- กรณีผ่านทางระบบออนไลน์ (Online) สามารถจองซื้อภายในระยะเวลาการจองซื้อคือตั้งแต่เวลา 9.00 น. ของวันที่ 21 พฤศจิกายน 2559 ถึงเวลา 16:00 น. ของวันที่ 23 พฤศจิกายน 2559

- กรณีจองซื้อผ่านทางโทรศัพท์บันทึกเทป สามารถจองซื้อภายในระยะเวลาการจองซื้อคือตั้งแต่เวลา 9.00 น. – 18.00 น. ของวันที่ 21 - 22 พฤศจิกายน 2559 และเวลา 9.00 น. – 16.00 น. ของวันที่ 23 พฤศจิกายน 2559

(ค) ผู้จองซื้อต้องชำระเงินค่าจองซื้อครั้งเดียวเต็มจำนวนที่จองซื้อ โดยวิธีชำระเงินมีดังนี้

- หากทำการจองซื้อในวันที่ 21 พฤศจิกายน 2559 เวลา 9.00 น. – 16:00 น. หรือก่อนเวลา 11:00 น. ของวันที่ 22 พฤศจิกายน 2559 ผู้จองซื้อสามารถชำระเงินค่าจองซื้อโดยชำระเป็น (1) เงินสดหรือการโอนเงิน (2) การโอนเงินผ่านระบบการโอนอัตโนมัติ (Automatic Transfer System หรือ ATS) (3) เช็ค แคชเชียร์เช็ค (หรือที่เรียกว่า “เช็คธนาคาร”) หรือดร๊าฟท์ โดยเช็ค แคชเชียร์เช็ค ดร๊าฟท์ นั้นๆ จะต้องลงวันที่ภายในระยะเวลาการจองซื้อ และสามารถเรียกเก็บเงินได้จากสำนักงานหักบัญชีในกรุงเทพมหานครได้ภายใน 1 วันทำการเท่านั้น ทั้งนี้ การชำระเงินค่าจองซื้อเป็นเช็ค หรือแคชเชียร์เช็ค หรือดร๊าฟท์ ให้ขีดคร่อมสั่งจ่ายบัญชีธนาคารที่ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 กำหนด พร้อมทั้งเขียนชื่อ นามสกุล และหมายเลขโทรศัพท์ที่ติดต่อได้ไว้ด้านหลัง (4) การหักเงินฝากในบัญชีซื้อขายหลักทรัพย์ของผู้จองซื้อ

- หากทำการจองซื้อหลังเวลา 11:00 น. ของวันที่ 22 พฤศจิกายน 2559 หรือ เวลา 9.00 น. – 16:00 น. ของวันที่ 23 พฤศจิกายน 2559 ผู้จองซื้อจะต้องชำระค่าจองซื้อด้วยเงินสดหรือการโอนเงิน หรือการโอนเงินผ่านระบบการโอนอัตโนมัติ (Automatic Transfer System หรือ ATS) หรือการหักเงินฝากในบัญชีซื้อขายหลักทรัพย์ของผู้จองซื้อเท่านั้น

ทั้งนี้ การชำระเงินค่าจองซื้อผ่านระบบการโอนเงินอัตโนมัติ (Automatic Transfer System หรือ ATS) จะกระทำได้เฉพาะผู้จองซื้อที่ได้เปิดบัญชีเพื่อซื้อขายหลักทรัพย์กับผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ที่ได้ดำเนินการแจ้งความประสงค์ให้โอนเงินเพื่อชำระค่าภาระผูกพันโดยอัตโนมัติ และระบบการโอนเงินอัตโนมัติดังกล่าวมีผลใช้บังคับแล้วในวันจองซื้อ

ทั้งนี้ ผู้จองซื้อจะเป็นผู้รับภาระค่าใช้จ่ายหรือค่าธรรมเนียมธนาคาร (ถ้ามี) ต่างหากจากจำนวนเงินค่าจองซื้อหุ้น (จำนวนเงินที่ผู้จัดการการจัดจำหน่ายและรับประกันการจำหน่าย หรือผู้จัดจำหน่ายและรับประกันการจำหน่าย ตามที่ระบุไว้ในข้อ 6.2 ได้รับต้องเท่ากับยอดจองซื้อเต็มจำนวน)

(ง) ผู้จองซื้อที่ชำระเงินค่าจองซื้อด้วยการโอนเงิน การโอนเงินผ่านระบบการโอนอัตโนมัติ (Automatic Transfer System หรือ ATS) เช็ค แคชเชียร์เช็ค หรือดร๊าฟท์ ให้โอนเงินค่าจองซื้อ หรือขีดคร่อมและสั่งจ่ายเช็ค เข้าบัญชีจองซื้อหุ้นผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 กำหนด ซึ่งผู้จองซื้อสามารถสอบถามชื่อและเลขที่บัญชีจองซื้อได้จากผู้จัดการการจัดจำหน่ายและรับประกันการจำหน่าย โดยผู้จัดการการจัดจำหน่ายและรับประกันการจำหน่าย จะเป็นผู้ทำการโอนเงินของยอดจองซื้อรวมในส่วนของตนให้กับบริษัทฯ และ/หรือผู้ถือหุ้นเดิมที่ขายหุ้นในครั้งนี้ ต่อไป

(จ) ผู้จองซื้อต้องนำใบจองซื้อและเอกสารประกอบการจองซื้อในข้อ (ก) พร้อมเงินค่าจองซื้อในข้อ (ค) หรือหลักฐานที่แสดงว่ามีการชำระค่าจองซื้อหุ้น มายื่นความจำนงขอจองซื้อและชำระเงินได้ที่ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ตั้งแต่เวลา 9.00 น. – 16:00 น. ของวันที่ 21 - 23 พฤศจิกายน 2559 โดยในการจองซื้อเจ้าหน้าที่ที่รับจองซื้อจะลงลายมือชื่อ หรือประทับตรารับจองเพื่อเป็นหลักฐานในการรับจองซื้อหุ้นสามัญให้แก่ผู้จองซื้อ ยกเว้นผู้จองซื้อผ่านทางระบบออนไลน์ (Online) และผ่านทางโทรศัพท์บันทึกเทป ผู้จองซื้อไม่ต้องนำส่งใบจองซื้อหรือเอกสารประกอบการจองซื้อ

(ฉ) ผู้ที่ยื่นความจำนงในการจองซื้อและได้ชำระค่าจองซื้อไว้แล้ว จะยกเลิกการจองซื้อและขอเงินคืนไม่ได้ทั้งนี้ผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 มีสิทธิยกเลิกการจองซื้อของผู้จองซื้อที่ดำเนินการไม่ครบถ้วนตามข้อ (ก) – (จ) ได้

กรณี ผู้จองซื้อไม่ปฏิบัติตามข้อ 6.7 วันและวิธีการจอง และการชำระเงินค่าจองซื้อ หรือพบว่าเอกสารประกอบการจองซื้อไม่ครบถ้วน ผู้จัดการการจัดจำหน่ายและรับประกันการจำหน่ายขอสงวนสิทธิในการเปลี่ยนแปลงรายละเอียดวิธีการจองซื้อตามที่ระบุไว้ในหนังสือฉบับนี้ตามความเหมาะสม ในกรณีที่เกิดปัญหา อุปสรรค หรือข้อกำจัดในการดำเนินการ ทั้งนี้เพื่ออำนวยความสะดวกให้แก่ผู้จองซื้อ

**6.8 การจัดสรรในกรณีที่มีผู้จองซื้อหลักทรัพย์เกินกว่าจำนวนหลักทรัพย์ที่เสนอขาย**

**6.8.1 สำหรับผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2**

ในกรณีที่มีการจองซื้อหุ้นสามัญเกินกว่าจำนวนหุ้นสามัญที่เสนอขายแก่ผู้มีอุปการคุณของผู้จัดจำหน่ายหลักทรัพย์ ตามที่ระบุไว้ในข้อ 6.2 ให้อยู่ในดุลยพินิจของผู้จัดจำหน่ายหลักทรัพย์แต่ละรายในส่วนของตน ตามที่ระบุไว้ในข้อ 6.2 ซึ่งผู้จัดจำหน่ายหลักทรัพย์แต่ละรายจะพิจารณาจากปัจจัยต่างๆ เช่น การเป็นผู้มีอุปการคุณ ลูกค้า ผู้ที่คาดว่าจะเป็นลูกค้าของผู้จัดจำหน่ายหลักทรัพย์หรือบริษัทในเครือของผู้จัดจำหน่ายหลักทรัพย์แต่ละราย หรือเป็นผู้มีความสัมพันธ์ทางธุรกิจกับผู้จัดจำหน่ายหลักทรัพย์หรือบริษัทในเครือของผู้จัดจำหน่ายหลักทรัพย์แต่ละราย รวมถึงปริมาณการซื้อขายหลักทรัพย์ผ่านผู้จัดจำหน่ายหลักทรัพย์ หรือการมีธุรกิจที่เกี่ยวข้องทางด้านวาณิชธนกิจหรือด้านอื่นๆ กับผู้จัดจำหน่ายหลักทรัพย์หรือบริษัทในเครือของผู้จัดจำหน่ายหลักทรัพย์แต่ละราย

**6.8.2 สำหรับนักลงทุนสถาบัน**

ในกรณีที่การจองซื้อหุ้นสามัญเกินกว่าจำนวนหุ้นสามัญที่เสนอขายแก่นักลงทุนสถาบันให้อยู่ในดุลยพินิจของผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1 ซึ่งผู้จัดการการจัดจำหน่ายและรับประกันการจำหน่ายจะพิจารณาจากปัจจัยต่างๆ เช่น การเป็นผู้มีอุปการคุณ ลูกค้า ผู้ที่คาดว่าจะเป็นลูกค้าของผู้จัดการการจัดจำหน่ายและรับประกันการจำหน่ายหรือบริษัทในเครือของผู้จัดการการจัดจำหน่ายและรับประกันการจำหน่าย หรือเป็นผู้มีความสัมพันธ์ทางธุรกิจกับผู้จัดการการจัดจำหน่ายและรับประกันการจำหน่าย หรือบริษัทในเครือของผู้จัดการการจัดจำหน่ายและรับประกันการจำหน่าย รวมถึงปริมาณการซื้อขายหลักทรัพย์ผ่านผู้จัดการการจัดจำหน่ายและรับประกันการจำหน่าย หรือการมีธุรกิจที่เกี่ยวข้องทางด้านวาณิชธนกิจหรือด้านอื่นๆ กับผู้จัดการการจัดจำหน่ายและรับประกันการจำหน่ายหรือบริษัทในเครือของผู้จัดการการจัดจำหน่ายและรับประกันการจำหน่าย

**6.8.3 สำหรับผู้มีอุปการคุณของบริษัทฯ**

ในกรณีที่การจองซื้อหุ้นสามัญเกินกว่าจำนวนหุ้นสามัญที่เสนอขายแก่ผู้มีอุปการคุณของบริษัทฯ ให้อยู่ในดุลยพินิจของประธานเจ้าหน้าที่บริหารของบริษัทฯ หรือบุคคลที่ได้รับมอบหมายจากคณะกรรมการบริษัทฯ หรือผู้จัดการการจัดจำหน่ายและรับประกันการจำหน่าย ตามที่ระบุไว้ในข้อ 6.2.1

**6.9 วิธีการคืนเงินค่าจองซื้อหลักทรัพย์**

วิธีการคืนเงินค่าจองซื้อหลักทรัพย์ให้เป็นไปตามรายละเอียด หรือขั้นตอน หรือเงื่อนไข ที่ผู้จัดจำหน่ายหลักทรัพย์ ตามที่ระบุไว้ในข้อ 6.2 แต่ละรายอาจกำหนดเพิ่มเติมสำหรับลูกค้าของตน ทั้งนี้ กำหนดการคืนเงินค่าจองซื้อหลักทรัพย์ตามรายละเอียดด้านล่างสำหรับผู้จองซื้อแต่ละประเภทให้เป็นไปตามกฎหมายและประกาศที่เกี่ยวข้อง

**6.9.1 กรณีผู้จองซื้อไม่ได้รับการจัดสรรหุ้นสามัญ**

ผู้จัดจำหน่ายหลักทรัพย์ตามที่ระบุไว้ในข้อ 6.2 ในส่วนของตนแต่ละราย ซึ่งเป็นผู้รับจองซื้อหุ้นสามัญจากผู้จองซื้อที่ไม่ได้รับการจัดสรรหุ้นสามัญรายนั้นๆ จะดำเนินการให้มีการคืนเงินค่าจองซื้อหุ้นสามัญผ่านตน โดยไม่มีดอกเบี้ย และ/หรือค่าเสียหายใดๆ ตามที่ผู้จองซื้อระบุไว้ในใบจองซื้อ กล่าวคือ การโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) ภายใน 5 วันทำการนับจากวันสิ้นสุดระยะเวลาการจองซื้อ หรือจ่ายเป็นเช็คขีดคร่อมเฉพาะสั่งจ่ายผู้จองซื้อตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ ภายใน 10 วันทำการนับจากวันสิ้นสุดระยะเวลาการจองซื้อ โดยผู้จองซื้อจะเป็นผู้รับผิดชอบค่าธรรมเนียมการโอนเงินหรือค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี) ทั้งนี้ ในกรณีที่ไม่สามารถคืนเงินค่าจองซื้อหุ้นสามัญให้แก่ผู้จองซื้อได้ภายในระยะเวลาที่กำหนดดังกล่าว ผู้จองซื้อจะได้รับดอกเบี้ยในอัตราร้อยละ 7.50 ต่อปี โดยคำนวณจากจำนวนเงินค่าจองซื้อหุ้นสามัญที่ไม่ได้รับการจัดสรรคืน นับจากวันที่พ้นกำหนดระยะเวลาดังกล่าว จนถึงวันที่ได้มีการชำระคืนตามวิธีการดังกล่าวข้างต้น อย่างไรก็ดีไม่ว่าในกรณีใดๆ หากได้มีการโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) หรือส่งเช็คคืนเงินค่าจองซื้อทางไปรษณีย์ลงทะเบียนตามที่ระบุในใบจองซื้อโดยถูกต้องแล้ว ให้ถือว่าผู้จองซื้อได้รับคืนเงินค่าจองซื้อแล้วโดยชอบ และผู้จองซื้อจะไม่มีสิทธิเรียกร้องดอกเบี้ยและ/หรือค่าเสียหายใดๆ อีกต่อไป

ทั้งนี้ หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่งเช็ค ซึ่งไม่ใช่ความผิดของผู้จัดจำหน่ายหลักทรัพย์ เช่น ข้อมูลชื่อ ที่อยู่ ของผู้จองซื้อไม่ชัดเจนหรือไม่ครบถ้วนตามได้ระบุไว้ในใบจองซื้อ ผู้จัดจำหน่ายหลักทรัพย์จะไม่รับผิดชอบต่อความผิดพลาดดังกล่าว

**6.9.2 กรณีผู้จองซื้อได้รับการจัดสรรหุ้นสามัญน้อยกว่าจำนวนหุ้นสามัญที่จองซื้อ**

ผู้จัดจำหน่ายหลักทรัพย์ตามที่ระบุไว้ในข้อ 6.2 ในส่วนของตนแต่ละราย ซึ่งเป็นผู้รับจองซื้อหุ้นสามัญจากผู้จองซื้อที่ไม่ได้รับการจัดสรรหุ้นรายนั้นๆ จะดำเนินการให้มีการคืนเงินค่าจองซื้อหุ้นสามัญในส่วนที่ไม่ได้รับการจัดสรรให้แก่ผู้จองซื้อหุ้นทุกรายผ่านตน โดยไม่มีดอกเบี้ย และ/หรือค่าเสียหายใดๆ ตามที่ผู้จองซื้อระบุไว้ในใบจองซื้อ กล่าวคือ การโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) ภายใน 5 วันทำการนับจากวันสิ้นสุดระยะเวลาการจองซื้อ หรือจ่ายเป็นเช็คขีดคร่อมเฉพาะสั่งจ่ายผู้จองซื้อตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ ภายใน 10 วันทำการนับจากวันสิ้นสุดระยะเวลาการจองซื้อ โดยผู้จองซื้อจะเป็นผู้รับผิดชอบค่าธรรมเนียมการโอนเงินหรือค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี) ทั้งนี้ ในกรณีที่ไม่สามารถคืนเงินค่าจองซื้อหุ้นสามัญให้แก่ผู้จองซื้อได้ภายในระยะเวลาที่กำหนดดังกล่าว ผู้จองซื้อจะได้รับดอกเบี้ยในอัตราร้อยละ 7.50 ต่อปี โดยคำนวณจากจำนวนเงินค่าจองซื้อหุ้นสามัญที่ไม่ได้รับการจัดสรรคืน นับจากวันที่พ้นกำหนดระยะเวลาดังกล่าว จนถึงวันที่ได้มีการชำระคืนตามวิธีการดังกล่าวข้างต้น อย่างไรก็ดีไม่ว่าในกรณีใดๆ หากได้มีการโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) หรือส่งเช็คคืนเงินค่าจองซื้อทางไปรษณีย์ลงทะเบียนตามที่ระบุในใบจองซื้อโดยถูกต้องแล้ว ให้ถือว่าผู้จองซื้อได้รับคืนเงินค่าจองซื้อแล้วโดยชอบ และผู้จองซื้อจะไม่มีสิทธิเรียกร้องดอกเบี้ยและ/หรือค่าเสียหายใดๆ อีกต่อไป

ทั้งนี้ หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่งเช็ค ซึ่งไม่ใช่ความผิดของผู้จัดจำหน่ายหลักทรัพย์ เช่น ข้อมูลชื่อ ที่อยู่ ของผู้จองซื้อไม่ชัดเจนหรือไม่ครบถ้วนตามได้ระบุไว้ในใบจองซื้อ ผู้จัดจำหน่ายหลักทรัพย์จะไม่รับผิดชอบต่อความผิดพลาดดังกล่าว

**6.9.3 กรณีผู้จองซื้อไม่ได้รับการจัดสรรหุ้นเนื่องมาจากการที่ไม่สามารถเรียกเก็บเงินค่าจองซื้อหุ้นตามเช็คที่จ่ายค่าจองซื้อหุ้น หรือเนื่องจากการปฏิบัติผิดเงื่อนไขการจองซื้อ**

ผู้จัดจำหน่ายหลักทรัพย์ตามที่ระบุไว้ในข้อ 6.2 ในส่วนของตนแต่ละราย ซึ่งเป็นผู้รับจองซื้อหุ้นสามัญจากผู้จองซื้อที่ไม่ได้รับการจัดสรรหุ้นรายนั้นๆ จะดำเนินการให้มีการคืนเช็คค่าจองซื้อหุ้นให้แก่ผู้จองซื้อที่ไม่ได้รับการจัดสรรหุ้นสามัญ อันเนื่องมาจากการถูกตัดสิทธิการจองซื้อเพราะไม่สามารถเรียกเก็บเงินค่าจองซื้อตามเช็คที่สั่งจ่ายค่าจองซื้อหุ้นได้ หรือเนื่องจากการปฏิบัติผิดเงื่อนไขการจองซื้อ โดยผู้จองซื้อจะต้องติดต่อขอรับเช็คฉบับดังกล่าวคืนจากผู้จัดจำหน่ายหลักทรัพย์ตามที่ระบุไว้ในข้อ 6.2 ซึ่งเป็นผู้รับจองซื้อ ภายใน 10 วัน นับจากวันสิ้นสุดระยะเวลาการจองซื้อ

ทั้งนี้ หากผู้จองซื้อไม่ได้รับการจัดสรรหุ้นอันเนื่องมาจากการปฏิบัติผิดเงื่อนไขในการจองซื้อ ผู้จัดจำหน่ายหลักทรัพย์ตามที่ระบุไว้ในข้อ 6.2 ในส่วนของตนแต่ละราย จะดำเนินการให้มีการคืนเงินค่าจองโดยการโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) ภายใน 5 วันทำการนับจากวันสิ้นสุดระยะเวลาการจองซื้อ หรือจ่ายเป็นเช็คขีดคร่อมเฉพาะสั่งจ่ายผู้จองซื้อตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ ภายใน 10 วันทำการนับจากวันสิ้นสุดระยะเวลาการจองซื้อ โดยผู้จองซื้อจะเป็นผู้รับผิดชอบค่าธรรมเนียมการโอนเงินหรือค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี)

**6.9.4 กรณีผู้จองซื้อชำระเงินค่าจองซื้อเกินกว่าจำนวนหุ้นสามัญที่จองซื้อ และ/หรือได้รับจัดสรร**

ผู้จัดจำหน่ายหลักทรัพย์ตามที่ระบุไว้ในข้อ 6.2 ในส่วนของตนแต่ละราย ซึ่งเป็นผู้รับจองซื้อหุ้นสามัญจากผู้จองซื้อที่ไม่ได้รับการจัดสรรหุ้นรายนั้นๆ จะดำเนินการให้มีการคืนเงินค่าจองซื้อหุ้นสามัญในส่วนที่ไม่ได้รับการจัดสรรให้แก่ผู้จองซื้อหุ้นทุกรายผ่านตน โดยไม่มีดอกเบี้ย และ/หรือค่าเสียหายใดๆ ตามที่ผู้จองซื้อระบุไว้ในใบจองซื้อ กล่าวคือ การโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) ภายใน 5 วันทำการนับจากวันสิ้นสุดระยะเวลาการจองซื้อ หรือจ่ายเป็นเช็คขีดคร่อมเฉพาะสั่งจ่ายผู้จองซื้อตามชื่อที่ระบุไว้ในใบจองซื้อ และส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อ ภายใน 10 วันทำการนับจากวันสิ้นสุดระยะเวลาการจองซื้อ โดยผู้จองซื้อจะเป็นผู้รับผิดชอบค่าธรรมเนียมการโอนเงินหรือค่าธรรมเนียมการเรียกเก็บเช็คต่างสำนักหักบัญชีหรือเช็คต่างธนาคาร (ถ้ามี) ทั้งนี้ ในกรณีที่ไม่สามารถคืนเงินค่าจองซื้อหุ้นสามัญให้แก่ผู้จองซื้อได้ภายในระยะเวลาที่กำหนดดังกล่าว ผู้จองซื้อจะได้รับดอกเบี้ยในอัตราร้อยละ 7.50 ต่อปี โดยคำนวณจากจำนวนเงินค่าจองซื้อหุ้นสามัญที่ไม่ได้รับการจัดสรรคืน นับจากวันที่พ้นกำหนดระยะเวลาดังกล่าว จนถึงวันที่ได้มีการชำระคืนตามวิธีการดังกล่าวข้างต้น อย่างไรก็ดีไม่ว่าในกรณีใดๆ หากได้มีการโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) หรือส่งเช็คคืนเงินค่าจองซื้อทางไปรษณีย์ลงทะเบียนตามที่ระบุในใบจองซื้อโดยถูกต้องแล้ว ให้ถือว่าผู้จองซื้อได้รับคืนเงินค่าจองซื้อแล้วโดยชอบ และผู้จองซื้อจะไม่มีสิทธิเรียกร้องดอกเบี้ยและ/หรือค่าเสียหายใดๆ อีกต่อไป

ทั้งนี้ หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่งเช็ค ซึ่งไม่ใช่ความผิดของผู้จัดจำหน่ายหลักทรัพย์ เช่น ข้อมูลชื่อ ที่อยู่ ของผู้จองซื้อไม่ชัดเจนหรือไม่ครบถ้วนตามได้ระบุไว้ในใบจองซื้อ ผู้จัดจำหน่ายหลักทรัพย์จะไม่รับผิดชอบต่อความผิดพลาดดังกล่าว

**6.9.5 กรณีมีการยกเลิกการเสนอขายหุ้นหลักทรัพย์**

(ก) ในกรณีที่เกิดเหตุการณ์ตามที่ระบุไว้ในข้อ 6.3 เงื่อนไขในการจัดจำหน่ายหลักทรัพย์ บริษัทฯ และ/หรือผู้จัดการการจัดจำหน่ายและรับประกันการจำหน่ายใช้สิทธิยกเลิกเสนอขายหุ้นสามัญและจัดจำหน่ายหุ้นสามัญ ให้ถือว่าผู้จองซื้อได้ใช้สิทธิยกเลิกการจองซื้อหุ้นสามัญทันที

(ข) กรณีที่เกิดเหตุการณ์อื่นใดที่ทำให้บริษัทที่ออกหลักทรัพย์ต้องระงับหรือหยุดการเสนอขายหลักทรัพย์หรือไม่สามารถส่งมอบหลักทรัพย์ที่เสนอขายได้ ผู้จองซื้อมีสิทธิที่จะยกเลิกการจองซื้อหลักทรัพย์ โดยผู้จองซื้อจะต้องแจ้งความประสงค์ต่อผู้จัดจำหน่ายหลักทรัพย์ซึ่งเป็นผู้รับจองซื้อตามที่ระบุไว้ในข้อ 6.2 ภายใน 5 วันทำการ นับแต่วันที่เกิดเหตุการณ์ดังกล่าว

 หากเกิดเหตุการณ์ตาม (ก) หรือ (ข) และผู้จองซื้อได้ใช้สิทธิยกเลิกการจองซื้อหลักทรัพย์ ผู้จัดจำหน่ายหลักทรัพย์ที่รับจองซื้อหุ้นสามัญจากผู้จองซื้อหุ้นที่ยกเลิกการจองซื้อหลักทรัพย์ดังกล่าวจะดำเนินการคืนเงินค่าจองซื้อ โดยไม่มีดอกเบี้ยและ/หรือค่าเสียหายใดๆ ให้แก่ผู้จองซื้อรายนั้นๆ ตามชื่อที่ระบุไว้ในใบจองซื้อ โดยการโอนเงินอัตโนมัติเข้าบัญชีในชื่อผู้จองซื้อกรณีผู้จองซื้อชำระด้วยวิธีโอนเงินอัตโนมัติ (หรือที่เรียกว่า “Automatic Transfer System” หรือ “ATS”) ภายใน 5 วันทำการนับจากวันสิ้นสุดระยะเวลาการจองซื้อ หรือจ่ายเป็นเช็คขีดคร่อมเฉพาะสั่งจ่ายผู้จองซื้อตามชื่อที่ระบุไว้ในใบจองซื้อและส่งทางไปรษณีย์ลงทะเบียนตามที่อยู่ที่ระบุไว้ในใบจองซื้อภายใน 10 วันทำการนับจากวันที่สิ้นสุดระยะเวลาการจองซื้อ หรือนับแต่วันที่เกิดเหตุการณ์ตาม (ข) ทั้งนี้ ในกรณีที่ไม่สามารถคืนเงินค่าจองซื้อในส่วนที่ไม่ได้รับจัดสรรให้แก่ผู้จองซื้อภายในระยะเวลาดังกล่าว ผู้จัดจำหน่ายหลักทรัพย์รายที่มีหน้าที่รับผิดชอบในการส่งคืนเงินดังกล่าว จะต้องชำระดอกเบี้ยให้แก่ผู้จองซื้อในอัตราร้อยละ 7.50 ต่อปี โดยคำนวณจากจำนวนเงินค่าจองซื้อที่ไม่ได้รับการจัดสรรหุ้นสามัญคืนนับจากวันที่พ้นกำหนดเวลาดังกล่าว จนถึงวันที่ได้มีการชำระคืนตามวิธีการดังกล่าวข้างต้น อย่างไรก็ดีไม่ว่ากรณีใดๆ หากได้มีการโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (หรือที่เรียกว่า “Automatic Transfer System” หรือ “ATS”) หรือส่งเช็คคืนเงินค่าจองซื้อหุ้นทางไปรษณีย์ลงทะเบียนตามที่อยู่ที่ระบุไว้ในใบจองซื้อโดยถูกต้องแล้ว ให้ถือว่าผู้จองซื้อได้รับเงินจองซื้อคืนแล้วโดยชอบ และผู้จองซื้อจะไม่มีสิทธิเรียกร้องดอกเบี้ยและ/หรือค่าเสียหายใดๆ อีกต่อไป

 หากเกิดความผิดพลาดในการโอนเงินเข้าบัญชีธนาคารของผู้จองซื้อ หรือการสูญหายในการจัดส่ง ซึ่งไม่ใช่ความผิดของผู้จัดจำหน่ายหลักทรัพย์ เช่น ข้อมูลชื่อ ที่อยู่ ของผู้จองซื้อไม่ชัดเจนหรือไม่ครบถ้วนตามได้ระบุไว้ในใบจองซื้อ ผู้จัดจำหน่ายหลักทรัพย์จะไม่รับผิดชอบต่อความผิดพลาดดังกล่าว

**6.10 วิธีการส่งมอบหลักทรัพย์**

ปัจจุบัน บริษัท ศูนย์รับฝากหลักทรัพย์ (ประเทศไทย) จำกัด (“ศูนย์รับฝากหลักทรัพย์”) ได้ตกลงรับหน้าที่เป็นนายทะเบียนหุ้นสามัญให้กับบริษัทฯ และให้บริการรับฝากใบหุ้นที่จองซื้อในการเสนอขายครั้งนี้ กล่าวคือ ผู้จองซื้อสามารถใช้บริการของศูนย์รับฝากหลักทรัพย์ เพื่อขอให้นำหุ้นสามัญที่ตนได้รับการจัดสรรเข้าสู่ระบบซื้อขายแบบไร้ใบหุ้น (Scripless System) ได้ทันที ทั้งนี้ เพื่อให้ผู้จองซื้อสามารถขายหุ้นสามัญในตลาดหลักทรัพย์ฯ ได้ทันทีที่ตลาดหลักทรัพย์ฯ อนุญาตให้หุ้นสามัญของบริษัทฯ เริ่มทำการซื้อขายได้ในตลาดหลักทรัพย์ฯ ซึ่งแตกต่างกับกรณีที่ผู้จองซื้อประสงค์จะขอรับใบหุ้น ซึ่งผู้จองซื้อจะไม่สามารถขายหุ้นสามัญได้ในจนกว่าจะได้รับใบหุ้น

ในการเสนอขายหุ้นสามัญในครั้งนี้ ผู้จองซื้อสามารถเลือกให้บริษัทฯ ดำเนินการในกรณีใดกรณีหนึ่ง ดังต่อไปนี้คือ

(1) ในกรณีที่ผู้จองซื้อไม่ประสงค์จะขอรับใบหุ้น แต่ประสงค์จะใช้บริการของศูนย์รับฝากหลักทรัพย์ (Scripless System) โดยผู้จองซื้อประสงค์ที่จะฝากหุ้นสามัญไว้ในบัญชีของบริษัทหลักทรัพย์ซึ่งผู้จองซื้อมีบัญชีซื้อขายหลักทรัพย์อยู่ ในกรณีนี้ บริษัทฯ จะดำเนินการนำหุ้นสามัญที่ได้รับจัดสรรฝากไว้กับ “บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก” และศูนย์รับฝากหลักทรัพย์จะบันทึกยอดบัญชีจำนวนหุ้นสามัญที่บริษัทหลักทรัพย์นั้นฝากหุ้นสามัญอยู่ และออกหลักฐานการฝากให้แก่ผู้จองซื้อภายใน 7 วันทำการ นับจากวันที่สิ้นสุดระยะเวลาการจองซื้อ ในขณะเดียวกันบริษัทหลักทรัพย์นั้นก็จะบันทึกยอดบัญชีจำนวนหุ้นสามัญที่ผู้จองซื้อฝากไว้ ในกรณีนี้ ผู้ที่ได้รับการจัดสรรจะสามารถขายหุ้นสามัญที่ได้รับการจัดสรรในได้ทันทีที่อนุญาตให้หุ้นสามัญของบริษัทฯ ทำการซื้อขายได้ในตลาดหลักทรัพย์ฯ

 ในกรณีที่ผู้จองซื้อเลือกให้บริษัทฯ ดำเนินการตามข้อ 6.10 (1) นี้ ชื่อของผู้จองซื้อจะต้องตรงกับชื่อเจ้าของบัญชีซื้อขายหลักทรัพย์ที่ผู้จองซื้อประสงค์จะฝากหุ้นไว้ในบัญชีของบริษัทหลักทรัพย์ดังกล่าว มิฉะนั้นแล้วบริษัทฯ ขอสงวนสิทธิในการออกเป็นใบหุ้น ตามข้อ 6.10 (3) ให้แก่ผู้จองซื้อแทน

(2) ในกรณีที่ผู้จองซื้อไม่ประสงค์จะขอรับใบหุ้น แต่ประสงค์จะใช้บริการของศูนย์รับฝากหลักทรัพย์ (Scripless System) โดยผู้จองซื้อประสงค์ที่จะฝากหุ้นในบัญชีของบริษัทผู้ออกหลักทรัพย์ สมาชิกเลขที่ 600 ผู้จองซื้อต้องกรอกข้อมูลเพิ่มเติมในใบจองซื้อส่วน “ข้อมูลเพิ่มเติมสำหรับการดำเนินการตาม Foreign Account Tax Compliance Act (FATCA)” สำหรับผู้จองซื้อที่เป็นบุคคลธรรมดา และเอกสาร “แบบสอบถามสำหรับตรวจสอบสถานะ FATCA (FATCA STATUS) เฉพาะนิติบุคคล” สำหรับผู้จองซื้อนิติบุคคลเท่านั้น พร้อมลงนามรับรองความถูกต้องของข้อมูล เพื่อนำส่งให้แก่ศูนย์รับฝากหลักทรัพย์ กรณีนี้บริษัทฯ จะดำเนินการนำหุ้นสามัญที่ได้รับจัดสรรฝากไว้กับศูนย์รับฝากหลักทรัพย์ และศูนย์รับฝากหลักทรัพย์จะบันทึกยอดบัญชีจำนวนหุ้นสามัญตามจำนวนที่ผู้จองซื้อได้รับการจัดสรรไว้ในบัญชีของบริษัทผู้ออกหลักทรัพย์ สมาชิกเลขที่ 600 และออกหลักฐานการฝากให้แก่ผู้จองซื้อภายใน 7 วันทำการ นับจากวันที่สิ้นสุดระยะเวลาการจองซื้อ ในกรณีนี้ ผู้ที่ได้รับการจัดสรรจะสามารถขายหุ้นสามัญที่ได้รับการจัดสรรในตลาดหลักทรัพย์ฯ ได้ และหากผู้จองซื้อต้องการถอนหุ้นสามัญออกจากบัญชีของบริษัทผู้ออกหลักทรัพย์ สมาชิกเลขที่ 600 ผู้จองซื้อสามารถติดต่อได้ที่ศูนย์รับฝากหลักทรัพย์ ซึ่งจะมีค่าธรรมเนียมการถอนหุ้นสามัญตามอัตราที่ศูนย์รับฝากหลักทรัพย์กำหนด

(3) ในกรณีที่ผู้จองซื้อประสงค์จะขอรับใบหุ้นโดยให้ออกใบหุ้นในนามของผู้จองซื้อ บริษัทฯ โดยศูนย์รับฝากหลักทรัพย์จะส่งมอบใบหุ้นตามจำนวนที่ได้รับการจัดสรรให้แก่ผู้จองซื้อทางไปรษณีย์ลงทะเบียนตามชื่อที่อยู่ที่ระบุไว้ในใบจองซื้อหุ้น ภายใน 15 วันทำการ นับจากวันที่สิ้นสุดระยะเวลาการจองซื้อ ในกรณีนี้ ผู้จองซื้อที่ได้รับการจัดสรรจะไม่สามารถขายหุ้นสามัญที่ได้รับการจัดสรรในได้ จนกว่าจะได้รับใบหุ้น ซึ่งอาจจะได้รับภายหลังจากที่หุ้นสามัญของบริษัทฯ ได้เริ่มซื้อขายในตลาดหลักทรัพย์ฯ แล้ว

ทั้งนี้ หากผู้จองซื้อไม่ระบุเลือกกรณีใดกรณีหนึ่งในใบจองซื้อ บริษัทฯ ขอสงวนสิทธิในการออกเป็นใบหุ้น ตามข้อ 6.10 (3) ให้แก่ผู้จองซื้อแทน